Budi zdrav - UPOZNAJTE MOĆ RIBLJEG ULJA\nPočetak Blog ZDRAVLJE UPOZNAJTE MOĆ RIBLJEG ULJA\nZaboravite na neprijatan ukus ribe!\nNaš proizvod Chewable Omega 3 Concentrate ukus limuna\nSadrži 600 mg koncentrovanog ribljeg ulja sa Omega 3 masnim kiselinama i limunovim uljem, kao i već dobro poznati proizvod Omega 3 Concentrate. Iako je riblje ulje u kapsulama veoma popularan dodatak ishrani, određeni korisnici negoduju zbog moguće pojave pratećeg ukusa ribe, tako da za njih nova forma ovog proizvoda u vidu mekih žvakaćih želatinskih kapsula predstavlja pravi izbor.\nPrijatan ukus limuna neutrališe ukus ribljeg ulja, dok sadržaj vrednih polinezasićenih masnih kiselina doprinosi očuvanju zdravlja.\nChewable Omega 3 Concentrate sadrži EPA i DHA, koje doprinose boljem funkcionisanju mozga i vida, kao i normalnom radu kardiovaskularnog sistema. Pored toga, na osnovu rezultata nekoliko studija se došlo do zaključka, da mogu pomoći prilikom tretiranja inflamatornih oboljenja, u smanjenju rizika od nastanka kardiovaskularnih oboljenja, ili čak i u tretiranju mentalnih oboljenja ili povećanju osetljivosti na insulin. Zbog toga je jako tužna činjenica, da se u razvijenim zemljama konzumiraju znatno manje količine omega 3 masnih kiselina naspram optimalnih i preporučenih vrednosti.\nOmega 3 u službi zdravlja\nPrema rezultatima jednog ispitivanja vršenog na ženama od 65 do 80 godina starosti, utvrđeno je, da što je bio viši nivo koncentracije DHA i EPA u krvi, to je bio manji rizik od smrti. Iako mehanizmi delovanja omega 3 masnih kiselina tek treba u potpunosti da se otkriju i shvate, osnovni razlozi dejstvenog principa su verovatno složeni: smanjenje nivoa triglicerida, inhibicija razvoja tromboze i smanjenje zapaljenskih faktora. Istraživači preporučuju da ukoliko želimo da budemo deo ove grupe, trebalo bi da svakodnevno konzumiramo ekvivalent od 1 grama EPA\n+ DHA u obliku lososa, tunjevine, škampi, iverka ili dodataka ishrani.\nOdgovarajući unos Omega 3 masnih kiselina je takođe bitno i za decu, jer su izuzetno važne za razvojnervnogsistema. Na osnovu prethodnih ispitivanja, istraživači pretpostavljaju da niski nivo unosa omega 3 može imati negativne efekte na kognitivni razvoj i ponašanje kod dece. Istraživanje koje je sproveo Univerzitet u Oksfordu, zaključilo je da dodatni unos 600 mg DHA dnevno može biti siguran i efikasan metod za poboljšanje učinka prilikom čitanja i ponašanja kod dece.\nPrema jednom istraživanju rađenom na Mauricijusu, konzumiranje ribe u ranom detinjstvu može pomoći u smanjenju kasnijih antisocijalnih i agresivnih obrazaca ponašanja. Tokom istraživanja, koje je počelo kada su deca imala 3 godine, subjekti su dobili odgovarajuću fizičku i psihološku pažnju, a ishrana im je između ostalog “poboljšana” i sa redovnim konzumiranjem ribe. Do 11 godina starosti, kod te dece koja su učestvovala u programu su se pokazale značajne razlike u mentalnim sposobnostima u poređenju sa kontrolnim subjektima.\nznačajno smanjenje smrtnosti uslijed srčanog udara kod osoba koje redovino uzimaju Omega 3\n– smanjenje nastajanja ugrušaka\n– smanjenje krvnih triglicerida\n– smanjenje ventrikularne aritmije\n– kočenje razvoja ateroskleroze\n– antihipertenzivni učinak – doprinosi smanjenju sistoličkog i dijastoličkog krvnog tlaka\nublažavaju upalne procese, pa se primjenjuju kod artritisa, upalnih bolesti crijeva i psorijaze\npovećavaju proizvodnju mišićnih bjelančevina čime se smanjuje proces gubitka mišićnog tkiva i slabljenje mišića uslijed starenja\nmogu pozitivno utjecati na raspoloženje\nu starijoj dobi protiv staračke demencije.\nsmanjenje rizika raka debelog crijeva i dojke kod osoba koje unose veće količine ribljeg ulja\npovećan unos smanjuje progresiju degeneracije makule\nOmega 3 može sprečiti ili usporiti starenjem gubitak sluha\nKada unesete svoje podatke potrebne za registraciju u ovaj prozor i zatim obavite Vašu prvu narudžbinu/kupovinu, Vi ćete time postati registrovani član CaliVite. Vaše članstvo će biti potvrđeno putem email poruke, koja će da sadrži Vaš kodni broj i podatke. Koristeći Vaš kodni broj, molimo da obavite Vašu prvu inicijalnu narudžbinu/kupovinu (u vrednosti od 3600,00 dinara ili više) na adresi:\nPostoje samo dva jednostavna koraka da se obave: 1. Registracija 2. Obavljanje prvog naručivanja/kupovine 3. Uživajte u prednostima članstva u CaliViti!


Laguna - Bukmarker - „Bonavia“ na mađarskom, makedonskom i slovenačkom jeziku - Knjige o kojima se priča\n„Bonavia“ na mađarskom, makedonskom i slovenačkom jeziku\nIzdavačka kuća Laguna sa ponosom objavljuje da će roman „Bonavia“ književnika Dragana Velikića nakon postignutog uspeha u Srbiji biti preveden na mađarski, makedonski i slovenački jezik.\nDobitnik Ninove i nagrade Meša Selimović svojim dosadašnjim književnim radom postigao je veliki uspeh i u svetu a roman „Bonavia“, koji priča nesvakidašnju porodičnu priču, sa odviše odsutnim očevima i suviše prisutnim majkama, krenuo je istim putem.\nKnjige Dragana Velikića, koji je zastupljen u domaćim i inostranim antologijama proze, do sada su prevedene na petnaest evropskih jezika.\n„Bonavia“ je priča o odlascima, o ratu u kojem nismo učestvovali, o posledicama raspada Jugoslavije koje se danas svi stide, o sudbinama onih koji izlaz vide u odluci da ostanu ili pobegnu što dalje od „rodne grude“, „ognjišta“, „dedovine“... Jezički besprekorno napisan i, istovremeno, najličniji roman jednog od naših najprevođenijih savremenih autora, dobitnika najvećih domaćih literarnih priznanja.\nBonavia Dragan Velikić


Stano: Dijalog se nastavlja i pored izbora na Kosovu, vlasti u Beogradu i Prištini da sarađuju oko vakcina - Radio Kontakt Plus\n06:52, 05.01.2021Izvor: Tanjug, RTV\nRad na dijalogu Beograda i Prištine se nastavlja, kaže za Tanjug portparol EU Peter Stano.\nVršilac dužnosti kosovskog predsednika, predsednica Parlamenta Vjosa Osmani, trebalo bi da do kraja januara raspiše vanredne parlamentarne izbore.\nVlasti u Beogradu i Prištini da sarađuju oko vakcina protiv Kovida\nPortparol EU Peter Stano u izjavi za Tanjug pozvao je vlasti u Beogradu i Prištini na blisku sarađuju i poštovanje sporazuma kada je reč o distribuciji vakcina protiv Kovida 19.\n”Vlasti na Srbiji i na Kosovu moraju blisko da sarađuju u skladu sa relevenatnim dogovorima iz dijaloga Beograda i Prištine koji se odnose na kretanje robe i sertifikaciju farmaceutskih proizvoda”, kaže Stano.\nOdgovarajući na pitanje Tanjuga o osudama prištinske strane do kojih je došlo nakon distribucije dela vakcina koje je Beograd nabavio građanima sa severa Kosova, Stano dodaje da EU "još razmatra dešavanja vezana za distribuciju Kovid19 vakcina".\nTagovi: DijalogEUPrištinaBeogradKorona virusPeter StanoIzboriKosovo


FR mediji: Makron u Srbiji s ciljem obnove "pokidanih veza"\nJul 15, 2019 14:23\nPredsednik Francuske Emanuel Makron doputovaće danas u Beograd s ciljem da obnovi „pokidane veze“ sa Srbijom, ocenjuje danas francuska štampa.\nFrancuska televizija „Frans 24“ navodi da će među glavnim temama razgovora biti odnosi Beograda i prištine. Televizija podseća da je ovo prva poseta predsednika Francuske Srbiji od boravka Žaka Širaka 2001, na Balkanu, regionu u kojem je Francuska bila slabo prisutna.\nI dnevnik „La Kroa“ ističe da Makron dolazi u Srbiju da reši nesporazume. List podseća da je poseta Makrona bila planirana za decembar, ali je odložena zbog protesta u Francuskoj. Do tada, smatra „La Kroa“, Pariz nije preduzeo mnogo napora za održavanje veza sa Srbijom, ali i regionom u kojem je Pariz ostao malo prisutan.\nDačić: Krivična prijava protiv predsednika Srbije još jedna prljava igra Prištine 111


Forma Ideale: Maloprodaja\nMaloprodajna mreža Forma Ideale sastoji se od 40 salona nameštaja u 35 gradova širom Srbije. U Beogradu i Nišu se nalaze po tri prodajna salona, dok je po jedan smešten u ostalim gradovima.\nSalon Forma Ideale na Novom Beogradu, u Extra centru, prostire se na više od 4.000 kvadratnih metara u jedinstvenoj izložbenoj celini. Pored inovativnog pristupa u izložbenom konceptu, salon nudi i dodatne sadržaje svojim posetiocima.\nSalon Forma Ideale u Kragujevcu, smešten je u sklopu prodajnog centra Delta Park u zapadnom delu grada, nedaleko od Šumadija sajma. Nameštaj je izložen u jedinstvenom izložbeno-prodajnom prostoru koja se prostire na 1.500 m2.\nSalon Forma Ideale u Leskovcu, u blizini autobuske stanice, prostire se na čak 3500 kvadratnih metara izložbeno-prodajnog prostora, sa najraznovrsnijim asortimanom predstavljenim potrošačima, kako iz proizvodnog programa Forma Ideale, tako i iz partnerskog programa.\nUkupna izložbeno-prodajna površina u svim salonima iznosi više od 60.000 m2, sa pratećim skladišnim prostorom od 8.000 kvadratnih metara.\nPomoć kupcima širom Srbije pruža skoro 600 zaposlenih, što sektor maloprodaje čini najbrojnijim u okviru kompanije. Visok kvalitet u radu postiže se konstantnim ulaganjem u usavršavanje i obuku zaposlenih.\nSa ciljem da se kupcima približe različiti dezeni i funkcionalnost nameštaja, radi lakšeg donošenja odluke pri kupovini željenih proizvoda, nameštaj Forma Ideale, kao i asortiman drugih domaćih i inostranih proizvođača, izložen je ambijentalno i tematski po kategorijama. Ugodnoj atmosferi u prodajnim salonima doprinosi i kolekcija dodatnog programa i ambijentalne dekoracije.\nKupcima u salonima Forma Ideale omogućeni su različiti vidovi i načini plaćanja, kao što su kupovina na kredit, pomoću platnih kreditnih kartica, ali i kupovina na rate putem administrativne zabrane za zaposlene i korisnike PIO fonda, kao i plaćanje čekovima građana. Više informacija o načinima plaćanja na stranici uslovi kupovine.\nSvim kupcima omogućena je i sigurna kupovina putem Internet prodavnice Forma Ideale svakoga dana 24/7, dok je telefonska podrška putem telefona 034/617-03-01, 034/617-03-02, 034/617-07-32 dostupna svakoga dana od 08 do 22h.\nPodrška agenta na Live Chat-u na sajtu, omogućena je kupcima svakoga dana u periodu od 08 do 22h.


Noć muzeja 14. maja u 60 mesta u Srbiji – Nadlanu.com\nNoć muzeja 14. maja u 60 mesta u Srbiji\nBEOGRAD, 13. aprila 2011. (Beta) - Manfestacija Noć muzeja, u okviru koje će u 60 mesta u Srbiji i na 65 lokacija u Beogradu biti organizovane noćne posete muzejima, biće održana 14. maja od 18 časova do 2 časa ujutru, najavlili su u sredu organizatori.\nOni su na konferenciji za novinare u Beogradu predstavili program manifestacije u Novom Sadu, Kragujevcu, Subotici i Beloj Crkvi, dok će detaljan program u manifestacije u glavnom gradu biti najavljen 5. maja.\nDirektorka manifestacije "Noć muzeja" Ana Jovanović rekla je da će u Beogradu u sedam zona, posetiocima biti predstavljeno kako su izgledale maske i maskenbali nekada, kako izgledaju sada i kako će izgledati u buduićnosti.\nPredstavnica organizatora iz Novog Sada Goranka Jednak Maksimović rekla je da će u tom gradu "Noć muzeja" biti u znaku Venecijanskog bijenala, na kome će ove godine prvi put učestvovati Muzej savremene umetnosti Vojvodine.\nNoć muzeja, koja se ove godine organizuje osmi put, biće održana 14. maja i u 40 zemalja u Evropi, a u Srbiji će publika imati prilike da pogleda izložbe koje su postavljene u saradnji sa 160 kulturnih institucija iz zemlje.


Povećanje plata uticaće na zabranu zapošljavanja u javnom sektoru - RTV Santos\nPovećanje plata uticaće na zabranu zapošljavanja u javnom sektoru\nPrema računici Fiskalnog saveta, razlog je to što planirano previsoko povećanje plata (u proseku 9,6 odsto) ne ostavlja prostor za novo zapošljavanje u državnom sektoru. Odnosno, sav novac za plate potrošiće se za veće zarade trenutno zaposlenih, piše Nova ekonomija.\nNaime, prema nedavno usvojenim izmenama Zakona o budžetskom sistemu, korisnici javnih sredstava ne mogu zasnivati radni odnos sa novim licima radi popunjavanja slobodnih, odnosno upražnjenih radnih mesta do 31. decembra 2020. godine. Izuzetno, radni odnos sa novim licima može se zasnovati uz saglasnost tela Vlade, na predlog nadležnog ministarstva, odnosno drugog nadležnog organa, uz prethodno pribavljeno mišljenje Ministarstva. U Ministarstvu finansija su za „Novosti“ rekli da trenutno razmatraju nekoliko modela kako bi rešili ovo pitanje.\nPodsećamo, Fiskalni savet je više puta upozoravao Vladu Srbije da je zabrana zapošljavanja i neplansko smanjivanje broja zaposlenih ostavilo ozbiljne negativne posledice na rad i kvalitet usluge javnog sektora. Broj stalno zaposlenih se smanjivao, a deo odlazećih radnika se nadomešćivao posrednim angažovanjem na određeno. Danas veliki broj budžetskih korisnika funkcioniše s manjkom kadra u odnosu na zakonom dozvoljene limite i državnim organima postaje sve teže da obavljaju svoje redovne nadležnosti, navodi Fiskalni savet. Naročito su primetni manjkovi zdravstvenih radnika.\nPrema istraživanju Nove ekonomije na osnovu podataka Instituta Batut i Fiskalnog saveta, poslednjih pet godina broj zaposlenih u zdravstvu smanjen za gotovo 10.000 ljudi. Zdravstvo je sektor u kom je broj zaposlenih najviše smanjen: doktora medicine skoro 1.000 je manje, a administrativno i tehničko osoblje smanjeno je za nešto oko pet hiljada ljudi. U poslednjem izveštaju sa preporukama za budžet i fiskalnu politiku za 2020, ocenuje se i da prekomerno uvećanje zarada u 2020. ne ostavlja budžetski prostor za potrebno povećanje broja zaposlenih.\nPrethodnoPrivremeno zabranjen rad Visokoj školi za menadžment\nSledećeSnimanje druge sezone serije „Državni službenik“ u Zrenjaninu (VIDEO,FOTO)


Vesić: Resavamo problem kanalizacije na Čukarici - EMBARGO 011\nZamenik gradonačelnika Beograda Goran Vesić obišao je danas svojom pokretnom kancelarijom tri naselja u opštini Čukarica, gde je razgovarao sa građanima o njihovim problemima i najavio izgradnju kanalizacije kroz projekat „Čista Srbija“.\nVesić je posetio naselja Sremčica, Velika Moštanica i Ostružnica i rekao da je najveći problem meštana tih naselja nepostojanje kanalizacije, što će, kaže, biti rešeno projektovanjem sekundarne i primarne kanalizacije za ceo Ostružnički sliv kojem pripadaju ta naselja.\n„Na taj način će ljudi dobiti kanalizaciju čime će biti rešen najvažniji problem, a obezbedićemo da se više ne zagađuje zemlja, da se ta kanalizaciona voda prerađuje i da u čistom obliku odlazi u Savu“, rekao je Vesić.\nNaveo je da će se u Osnovnoj školi „Duško Radović“ u Sremčici sledeće godine završiti fiskulturna sala, kao i da se u martu planira izgradnja vrtića u tom naselju, a koja će biti završena krajem godine.\n„Zajedničkim snagama možemo da uradimo da Sremčica, Velika Moštanica i Ostružnica postanu bolje mesto za život svih ljudi“, kazao je Vesić.\nNajavio je da će se i u Osnovnoj školi „Branko Radičević“ u naselju Velika Moštanica izgraditi fiskulturna sala, kao i da u tom naselju postoji parcela za izgradnju vrtića, ali da trenutno nema dovoljno dece kako bi se taj projekat realizovao.\n„Moraće malo da se potrude da tu bude više dece, a mi smo spremni da gradimo vrtiće svuda gde je to potrebno“, rekao je Vesić i dodao da su u planu radovi na proširenju lokalnog groblja.\nZamenik gradonačelnika je istakao da je u planu da se u Ostružnici započne projektovanje, a zatim i izgradnja puta koji povezuje Veliku Moštanicu i Ostružnicu, ali da pre toga mora da se reši pitanje imovine.\nIstakao je da je za meštane tog naselja najvažnija izgradnja fabrike za preradu otpadnih voda.\nDodao je i da će se u sva tri naselja uraditi sukcesivna rekonstrukcija vodovodne mreže na mestima gde to bude potrebno.\n„Ova kancelarija je dokaz da možemo da rešavamo kroz razgovor sa ljudima njihove probleme. Neki problemi nisu u nadležnosti Grada, ali to ne znači da nećemo razgovarati i sa nadležnim institucijama kako bi se i oni rešili“, kaže Vesić.\nOne thought on “Vesić: Resavamo problem kanalizacije na Čukarici”\nMladenov svetlana says:\n24 oktobra, 2021 u 4:29 pm\nZasto vesicu nedodje na umuku..da nam kazes sta bi sa raseljavanjem gradjana sa klizišta.mnogo toga si u medijima obećavao a Jos uvek nista nije uradjeno.\nProsetaj nasom umkom da vidis kakve su nam kuce gde živimo.


TI BiH: Za dva mjeseca više od 1.400 slučajeva zloupotrebe javnih resursa za izbornu kampanju\nTransparency International u Bosni i Hercegovini (TI BiH) predstavio je danas u Sarajevu rezultate dvomjesečnog monitoringa predizbornih aktivnosti u 68 lokalnih zajednica u BiH, kao i mobilnu aplikaciju “Reflektor” putem koje će građani moći da anonimno prijave slučajeve kupovine glasova, predizbornog zapošljavanja, oglašavanja na zabranjenim mjestima, pružanja javnih usluga u zamjenu za glas i sve druge oblike zloupotrebe javnih sredstava u izbornom procesu.\nPosmatrači TI BIH zabilježili su brojne slučajeve kršenja Izbornog zakona, a zbog svega je upućeno 69 prijava Centralnoj izbornoj komisiji. Najveći broj prijava odnosi se na zabranjeno oglašavanje van perioda izborne kampanje, ali i ostale slučajeve zloupotreba javnih resursa za izbornu promociju.\nCIK je po prijavama TI BIH već kaznio šest političkih subjekata, a ishod ostalih postupaka još se čeka.\nZabilježeno je i 16 primjera plaćenog oglašavanja javnih preduzeća i institucija kojima se promovišu kandidati na lokalnim izborima. Posebno se ističu slučajevi u Bijeljini, Visokom, Banjaluci i Banovićima, gdje se kroz javne kampanje plaćene budžetskim novcem vršila direktna promocija aktuelnih gradonačelnika i načelnika koji su se ponovo kandidovali na Lokalnim izborima.\nPosmatrači TI BIH ispratili su 572 javna događaja od kojih se 127 odnosilo na otvaranje infrastrukturnih objekata, a na čak 65 posto događaja prisutnima su se obraćali kandidati na Lokalnim izborima. U Banjaluci je na otvaranju 950 metara puta, zabilježen primjer gdje su stranački aktivisti nosili plakate sa porukama kojima se zahvaljuju kandidatima SPS-a i aktuelnom gradonačelniku, a član Predsjedništva BiH na javnoj govornici pričao je o fizičkim obračunima sa pristalicama opozicije. U 102 slučaja prisustvo funkcionera nije bilo u njihovoj nadležnosti, a na 152 događaja iznošena su predizborna obećanja, navodi TI BiH.\nPosmatrači TI BIH zabilježili su još 1.431 primjer gdje su javni resursi korišteni za izbornu promociju stranaka i kandidata i dobijanje podrške birača. Evidentirano je 547 slučajeva intenziviranja javnih radova u predizbornom periodu, kao i 150 primjera raspodjele posebnih podsticaja i subvencija koje se najčešće odnose na jednokratne isplate tempirane u predizborni period.\nNačelnik Ugljevika jednokratno je dijelio po 100 KM djeci demobilisanih boraca, a gradonačelnik Zenice isplatio je 100.000 KM Udruženju penzionera uz tvrdnju da slučaj nema veze sa izborima i da će udruženje dijeliti pomoć socijalno ugroženima penzionerima.\nU protekla dva mjeseca zabilježena su i 62 slučaja omogućavanja besplatnih pregleda, lijekova, putovanja i popusta na javne usluge. Gradonačelnik Bijeljine i načelnik Općine Novo Sarajevo organizovali su besplatan izlet za određene kategorije stanovništva, a u Trebinju je grad iz Agrarnog fonda osnovao posebnu prodavnicu za penzionere u kojoj mogu dobiti popust i do 50 posto.\nPomenute aktivnosti TI BiH sprovodi u okviru projekta “Podrška građanima u borbi protiv korupcije”, a u saradnji sa partnerskim organizacijama Centri civilnih inicijativa (CCI) i Centrom za razvoj medija i analize (CRMA). Finansijsku podršku za projekat omogućila je Američka agencija za međunarodni razvoj (USAID), saopćeno je iz TI BiH.\nTags #monitoring predizbornih aktivnosti #transparency international bih\nBijeljina: Inspektori provode pojačane kontrole ugostiteljskih objekata\nTer Stegen jedan od najplaćenijih igrača Barcelone


Više od dvadesetak saudijskih plaćenika ubijeno u bici za Ma'rib - Otpor\nViše od dvadesetak saudijskih plaćenika ubijeno u bici za Ma’rib\nViše od dvadesetak militanata koje finansira Saudijska Arabija lojalnih bivšem predsjedniku Jemena Abdu Rabbuhu Mansouru Hadiju ubijeno je nakon što su trupe jemenske vojske i njihovi saveznički borci iz dobrovoljnih komiteta izveli operacije na njihove baze u strateškoj centralnoj pokrajini Ma’rib.\nJemenski vojni izvori, koji nisu željeli da budu imenovani, rekli su za web stranicu Yemen News Portal da je najmanje 29 militanata lojalnih Hadiju, kao i militanata povezanih sa selefističkom strankom Islah ubijeno u utorak u žestokim sukobima s jemenskim vojnicima i njihovim saveznicima.\nJemenska televizijska mreža Al-Masirah izvijestila je da su saudijski ratni avioni izveli 15 zračnih napada na okrug Wadi Obaida i još 14 na distrikt Sirwah u provinciji Ma’rib.\nVisoki član jemenskog Vrhovnog političkog vijeća osudio je najnovije saudijske zračne napade na aerodrom u Sani kao “teški” ratni zločin, odbacivši mirovne prijedloge koalicije predvođene Saudijskom Arabijom kao “neosnovane”.\n“Ponovni napadi na međunarodni aerodrom u Sani, koji se koristi za prijevoz jemenskih pacijenata, kao i putnika, predstavljaju terorizam protiv Republike Jemen”, napisao je Mohammed Ali al-Houthi u nizu objava na svojom Twitter nalogu.


Komponenta 3 - Roma Education Fund\nPočetna / O projektu / Komponenta 3\nPodrška reintegraciji mladih Roma povratnika u sistem obrazovanja\nOva komponenta je fokusirana na pružanje podrške mladim Romima povratnicima u cilju njihove sveobuhvatne reintegracije sa posebnim fokusom na integraciju dece u sistem obrazovanja, putem grant programa namenjenog nevladinim organizacijama koje se bave pružanjem podrške romskim povratničkim porodicama u lokalnoj zajednici.\nCilj grant programa je poboljšanje inkluzije i školske spremnosti dece iz romskih povratničkih porodica, olakšavanje procedura upisa, unapređivanje pristupa obrazovnom sistemu, uz kontinuirano praćenje pohađanja škole. NVO partneri obezbeđuju korisnicima podršku pri upisu u školu, prikupljanju dokumentacije, pružaju relevantne informacije u vezi sistema obrazovanja, i kontinuirano rade na poboljšanju razumevanja i upotrebe srpskog jezika obezbeđivanjem časova srpskog jezika i časova pomoći u učenju.\nU okviru ove komponente uspostavljena je dugoročna saradnja sa svim relevantnim insitucijama i međunarodnim organizacijama koje rade u ovoj oblasti radi stvaranja preduslova za sistemsku reintegraciju povratnika.\nKneginje Ljubice 14\nREF Srbija – zapošljavanje


GoldenHelper: Malver u poreskom softveru | PC Press\nBezbednosni eksperti su pre tri nedelje detektovali opasan malver koji se krio u poreskom softveru koji distribuira kineska vlada. Od svih kompanija u ovoj zemlji se zahtevalo da preuzmu ovaj program, koji je, kako se ispostavilo, u sebi krio i spyware koji je krao podatke svih poreskih obveznika u Kini.\nU pitanju je malver GoldenHelper koji se krio u okviru Golden Tax Invoicing softvera, a radi se o programu koji sve kompanije u Kini koriste za plaćanje poreza. Malver je sposoban da premosti User Account Control – Windows mehanizam preko kojeg korisnik mora da da dozvolu za instaliranje programa, te pravljenje drugih sistemskih promena.\nAntivirus programi nemoćni\nGoldenHelper tako preuzima kontrolu, te instalira module koji imaju sve dozvole za skidanje, instaliranje i menjanje programa. Maliciozno ponašanje je sakriveno brojnim trikovima, tako da su antivirus programi nemoćni, što ovu malver kampanju čini još komplikovanijom.\nOtkriće novog malvera došlo je tri nedelje nakon što je otkriven GoldenSpy – napredni spyware koji je detektovan u okviru mreže jedne multinacionalne kompanije koja je tek otvorila kancelarije u Kini. I jedan i drugi spyware su korisnike ugrozili preko Golden Tax Project softvera, a tvrdi se da je kampanja GoldenSpy bila aktivna od aprila do juna, dok je GoldenHelper operisao od januara 2018. do jula 2019. godine, što je mnogo vremena, ako se ima u vidu da se krio u legalnom softveru koji preporučuje država.\nTagovi: GoldenHelper, Kina, malver, spyware\n← Apple dobio poresku bitku protiv EU, izbegao kaznu od 15 milijardi dolara\nKad veštačka inteligencija predviđa događaje u kosmosu →


Zvezda - Neizvesno ko će igrati u Zagrebu - Sportske.net\nZvezda - Neizvesno ko će igrati u Zagrebu\nTrener Tomić će o tome odlučiti neposredno pred utakmicu.\nStižu prve reakcije iz Zvezde na rivale u Top 16 - Kao da je Evroliga!Top 16 - Partizan kreće iz Litvanije, Zvezda prvo sa LimožomZavršena prva faza Evrokupa, evo svih učesnika Top 16 faze, kakve su šanse za ''večiti derbi'' u četvrtfinalu?Kompletirana i Zvezdina grupa, da li je moglo teže?Zvezda deklasirala Galatu, ali Tomić opet video slabosti u igri!\nPosle odlično obavljenog posla u Istanbulu protiv Galatasaraja (100-83) u 10. kolu Evrokupa, košarkaše Crvene zvezde za vikend očekuje još jedno gostovanje, ovog puta u ABA ligi.\nCrveno-beli će u subotu od 17 sati odigrati meč 12. kola ABA lige, a rival će im biti ekipa Cibone u Zagrebu.\nTrener Zvezde Milan Tomić otkriva da nekolicina igrača ima problema sa lakšim povredama, zbog čega još nije izvesno kojih 12 igrača će biti u rosteru za tu utakmicu.\n''Očekuje nas meč protiv ekipe Cibone, koja je u dobroj formi, pobedili su Budućnost prošle nedelje i ovoj utakmici moramo da priđemo sa maksimalnim oprezom prema kvalitetnom rivalu.\nU pitanju je čvrsta, homogena ekipa, u kojoj se nalazi nekoliko vrlo iskusnih igrača, koji znaju da preuzimaju odgovornost kada je potrebno.\nZato kao što uvek kažem, moramo da odigramo agresivno, da primenimo plan koji smo napravili u svlačionici i u pripremi utakmice, jer želimo da dođemo do još jedne pobede.\nImamo i problema sa sitnim povredama nekolicine igrača, pa ću o konačnom sastavu koji će igrati u Zagrebu odlučiti neposredno pred utakmicu'', izjavio je Tomić.\nKapiten Branko Lazić upozorava na Cibonin uspon forme u prethodnih par mečeva.\n''Meč sa Cibonom nam dolazi posle gostovanja u Turskoj, gde smo završili još jedan cilj koji smo imali za ovaj deo sezone, a to je plasman u TOP 16 fazu Evrokupa. Cibona je u dobrom trenutku, posebno nakon dve vezane pobede nad Krkom u Novom Mestu i ekipom Budućnosti u Zagrebu.\nImaju iskusnog trenera, nekoliko mladih igrača, ali posebno onih iskusnijih koji su nosili ekipu protiv Budućnosti prošlog vikenda. Ljubičić, Markota, Rozić, sve su to igrači koji odlično poznaju ABA ligu. Imaju dakle i puno iskustva, a ove godine predvode ekipu koja ima svoje ambicije.\nImamo i mi naše ambicije, prvi deo sezone u regionanom takmičenju smo odradili bez greške, i želimo tako i da nastavimo", zaključio je Lazić.\nPodsetimo, posle odigranih 11 kola, Zvezda ima skor 11-0 u ABA ligi i ubedljivo je prva na tabeli.


Marko Docić igrač sezone Čukaričkog, među pet najboljih još Šapić, Jovanović, Birmančević i Petrović\nMarko Docić je igrač sezone Čukaričkog. Kapiten tima osvojio je najviše glasova u izboru novinara, u stručnom žiriju kojeg je činilo 16 predstavnika eminentnih sportskih redakcija: Dušan Ninković (Mondо), Zoran Šećerov (Ekspres), Dimitrije Nišavić (Hotsport), Jovana Guzijan (TV Arenasport), Hadži Dragan Vujanović (srbijasport.net), Miroslava Milanović (Žurnal), Dušan Albijanić (RTS), Ivan Petković (Beta), Darjan Nedeljković (Mozzartsport), Mario Marić (Telegraf), Nedeljko Iljukić (Novosti), Željko Vučković (Tanjug), Rajko Delibašić (Srpska TV Čikago), Miloš Bjelinić (Kurir), Branko Spasojević (Sportklub) i Nebojša Todorović (Nova).\nDocić je na kraju osvojio 55 bodova, dovoljno za laskavo zvanje, ispred Stefana Šapića (44), Đorđa Jovanovića (37), Veljka Birmančevića (26), Đorđa Petrovića (25). Dvocifren broj bodova imali su još Srđan Mijailović (14) i Asmir Kajević (10), a na listi su se našli i Stefan Kovač (9), Stefan Čolović (7), Dimitrije Kamenović (5), Danilo Pantić (4), Miladin Stevanović (2), Darko Puškarić (1) i Milan Savić (1)\nRajko Delibašić (Srpska TV Čikago): 5 bodova – Stefan Šapić, 4 boda – Marko Docić, 3 boda – Đorđe Petrović, 2 boda – Srđan Mijailović, 1 bod – Asmir Kajević.\nBranko Spasojević (Sportklub): 5 bodova – Stefan Šapić, 4 boda – Đorđe Jovanović, 3 boda – Marko Docić, 2 boda – Stefan Kovač, 1 bod – Danilo Pantić.\nNebojša Todorović (Nova): 5 bodova – Đorđe Jovanović, 4 boda – Veljko Birmančević, 3 boda – Marko Docić, 2 boda – Đorđe Petrović, 1 bod – Stefan Šapić.\nMiloš Bjelinić (Kurir): 5 bodova – Đorđe Jovanović, 4 boda – Marko Docić, 3 boda – Veljko Birmančević, 2 boda – Stefan Šapić, 1 bod – Milan Savić.\nHadži Dragan Vujanović (srbijasport.net): 5 bodova – Veljko Birmančević, 4 boda – Marko Docić, 3 boda – Đorđe Petrović, 2 boda – Stefan Šapić, 1 bod - Dimitrije Kamenović.\nMiroslava Milanović (Žurnal): 5 bodova – Marko Docić, 4 boda – Stefan Šapić, 3 boda – Veljko Birmančević, 2 boda – Miladin Stevanović, 1 bod – Asmir Kajević.\nDušan Albijanić (RTS): 5 bodova – Stefan Šapić, 4 boda – Đorđe Jovanović, 3 boda – Marko Docić, 2 boda – Asmir Kajević, 1 bod – Stefan Čolović.\nIvan Petković (Beta): 5 bodova – Stefan Šapić, 4 boda – Dimitrije Kamenović, 3 boda – Đorđe Petrović, 2 boda – Marko Docić, 1 bod – Dorđe Jovanović.\nDarjan Nedeljković (Mozzartsport): 5 bodova – Marko Docić, 4 boda – Veljko Birmančević, 3 boda – Stefan Kovač, 2 boda – Đorđe Petrović, 1 bod – Srđan Mijailović.\nMario Marić (Telegraf): 5 bodova – Veljko Birmančević, 4 boda – Đorđe Jovanović, 3 boda – Marko Docić, 2 boda – Stefan Šapić, 1 bod – Asmir Kajević.\nNedeljko Iljukić (Novosti): 5 – Marko Docić, 4 – Stefan Šapić, 3 – Stefan Kovač, 2 – Đorđe Jovanović, 1 – Srđan Mijailović.\nŽeljko Vučković (Tanjug): 5 bodova – Asmir Kajević, 4 boda – Srđan Mijailović, 3 boda – Đorđe Jovanović, 2 boda – Đorđe Petrović, 1 bod – Darko Puškarić.\n55 bodova – Marko Docić\n44 boda – Stefan Šapić\n37 bodova – Đorđe Jovanović\n26 bodova – Veljko Birmančević\n25 bodova – Đorđe Petrović\n14 bodova – Srđan Mijailović\n10 bodova – Asmir Kajević\n9 bodova – Stefan Kovač\n4 boda – Danilo Pantić\n1 bod – Darko Puškarić\n1 bod – Milan Savić


Naslovnica NAJNOVIJE Svijet Izbor privremene Vlade Libije: Korak bliže pomirenju\nMohammad Younes Menfi u petak je izabran za predsjednika privremenog Predsjedničkog vijeća Libije, a Abdul Hamid Mohammed Dbeibah za premijera u Vijeću predsjedništva.\nMenfi i Dbebibah, koji su izabrani u okviru petodnevnog Libijskog foruma za politički dijalog, odvešće zemlju na nacionalne izbore zakazane za 24. decembar.\nForum je uključivao Libijce sa različitom političkom pozadinom, a koji su predstavljali tri glavna regiona zemlje: Tripolitaniju na zapadu, Barqu na istoku i Fezzan na jugu.\nFrancuska, Njemačka, Italija, Britanija i Sjedinjene Države pozdravile su sporazum o formiranju privremenog Predsjedničkog vijeća Libije uz upozorenje da je “još uvijek dug put” do konačnog mira.\n“Jedinstvena izvršna vlast morat će provesti sporazum o prekidu vatre, pružiti osnovne javne usluge libijskom narodu, započeti značajan program pomirenja, pozabaviti se općim budžetskim potrebama i organizirati opće izbore”, navodi se u zajedničkoj izjavi zapadnih velesila.\nTurska, UAE i Egipat također su pozdravili izbor privremenog Predsjedničkog vijeća Libije. Predsednik Turske Recep Tayyip Erdogan čestitao je danas telefonom na izboru čelnicima privremene Vlade Libije.\n“Turska će nastaviti sa naporima za očuvanje političkog jedinstva, teritorijalnog integriteta, stabilnosti, mira, bezbednosti i prosperiteta u Libiji, te ojačati saradnju sa tom zemljom u narednom periodu”, naveo je Erdogan.\nThe post Izbor privremene Vlade Libije: Korak bliže pomirenju appeared first on Islam PRESS.


Predstavnici Unije na sastanku sa Ministrom prosvjete u Vladi Crne Gore, mr Pedragom Boškovićem – Unija Srednjoškolaca Crne Gore\nPredstavnici Unije na sastanku sa Ministrom prosvjete u Vladi Crne Gore, mr Pedragom Boškovićem\nOn je novinarima nakon sastanka kazao da je najviše pažnje u razgovoru bilo posvećeno problemima u srednjoškolskom obrazovanju.\n„Dobra stvar je da smo probleme zajednički prepoznali, i da Ministarstvo uveliko radi da ih za sljedeću godinu otkloni“, rekao je Bošković.\nPrema njegovim riječima, prepoznata su tri ključna problema kada su srednje stručne škole u pitanju.\n„Prije svega, treba povećati nivo praktične nastave, i da to bude ključna odrednica srednjih stručnih škola“, kazao je Bošković.\nS druge strane, kako je naveo, tu je i prolaznost od srednjih stručnih škola ka univerzitetima.\n„Naravno, ne smatram da to treba zabraniti, ali svakako treba da bude drugačije, da se, prije svega, eksterne mature koje su različite za gimnazije i srednje stručne škole, ili izjednače, ili da se to kod upisa drugačije definiše“, pojasnio je Bošković.\nOn je kazao da je kao roblem prepoznat i dnos nastavnog kadra, prije svega međusobni.\n„Interesantno je da smo od srednjoškolaca čuli da je jedan od problema i timski rad nastavnog kadra u školama, a ne odnos učenik – nastavnik. To su dobre poruke koje ćemo sa Unijom srednjoškolaca i sa našim profesorima pokušati da ispravimo u narednom periodu“, naveo je Bošković.\nKako je kazao, treći problem koji je zajednički konstatovan su uslovi u pojedinim srednjim školama.\n„Koji se, svakako, moraju unaprijediti, prije svega u pet srednjih stručnih škola koje su dosta devastirane i još nijesu prošle kroz sistem investicija Mnistarstva“, dodao je Bošković.\nOn je podsjetio da je u posljednjih par godina više škola obnovljeno i sada su, kako je naveo, uslovi u njima veoma dobri i na nivou najboljih obrazovnih institucija, ne samo u Crnoj Gori nego i šire.\n„Veliki sam optimista da će kvalitet obrazovanja Crnoj Gori u narednim godinama samo rasti“, kazao je Bošković.\nPredsjednik Unije srednjoškolaca Jovan Bojović kazao je da su zadovoljni što je Ministasrtvo prepoznalo rad i značaj te asocijacije.\nOn je rekao da su Boškoviću danas predočili probleme koje su njihovi delegati iz 46 škola definisali na prvoj Generalnoj skupštini unije srednjoškolaca održanoj krajem oktobra u Bečićima.\n„Upoznali smo ministra sa radom Unije i sa budućim akcijama i projektima koje ćemo sprovoditi“, dodao je Bojović.\nUnija će, kako je kazao, sjutra obilježiti Dan srednjoškolaca performansom na Moskovskom mostu.\n„Takođe, tu je i projekat kakav do sada nije rađen u Crnoj Gori, a to je Dan čojstva, dan kada će srednjoškolci raditi za poboljšanje obrazovnog sistema“, rekao je Bojović.\nOn je najavio i akciju odabira najboljeg učeničkog parlamenta u Crnoj Gori.\n„Unija srednjoškolaca će se truditi da i dalje održava dobru saradnju i komunikaciju sa Ministarstvom, Ispitnim centrom, Zavodom za školstvo, Centrom za stručno obrazovanje i ostalim institucijama“, poručio je Bojović.


Nasilje, glad i nada za boljom budućnošću su tri glavna razloga zbog kojih devojčice napuštaju svoje zemlje porekla u potrazi za boljim životom, pokazalo je globalno istraživanje koje je sprovela nevladina organizacija Save the Children.\nKako je saopštila ova organizacija, deo globalnog izveštaja, sprovedenog na tri kontinenta, je i izveštaj „Devojčice u pokretu na Balkanu“, zasnovan na istraživanju sprovedenom sa devojčicama izbeglicama i migrantkinjama u Grčkoj, Srbiji i Bosni i Hercegovini.\n„Avganistan nije bezbedno mesto za devojčice. Pokušali smo da živimo normalan život, ali smo zbog svoje tri ćerke morali da odemo“, rekla je jedna od majki koja je učestvovala u istraživanju o devojčicama u pokretu na Balkanu, a čija se porodica, preko Srbije, dospela u Bosnu i Hercegovinu.\n„Niko me nije pitao da li želim da odem, ali da su me pitali, rekla bih da želim“, rekla je jedanaestogodišnja devojčica iz Iraka intervjuisana u Srbiji.\nProcenjeno je da je, samo u prvoj polovini prošle godine, 18 miliona devojaka i devojčica uzrasta do 19 godina napustilo svoje domove u potrazi za bezbednim i dostojanstvenim životom.\nDevojčice čine više od 40 posto migrantske populacije koja pristiže na grčka ostrva, dok u Srbiji čine do 33 posto. U Bosni i Hercegovini taj udeo spada na 16 procenata, navodi se u saopštenju organizacije Save the Children, uz napomenu da je ova razlika jedan od razloga koji su motivisali sprovođenje istraživanja na Balkanu.\n„Razlike u registrovanom broju devojčica u državama na Balkanu mogu značiti da se one, zbog nedovoljno razvijenog sistema zaštite i podrške, ’gube’ u putu, postajući žrtve trgovine ljudima ili nekih drugih vidova eksploatacije, kao i da ulaze u prisilne brakove ili biraju da se udaju kako bi dobile zaštitu na putu“, navodi Save the Children.\nIstraživanje je pokazalo da porodice koje imaju devojčice putuju sporije, i pažljivije, kako bi pokušale da izbegnu brojne rizike za žensku decu. „Zbog nedostatka informacija, porodice često odluke donose na osnovu onoga što im kažu krijumčari, koji na putovanju postaju gospodari života“, navodi se u saopštenju.\nGovoreći o policajcima na granicama država na ruti, devojčice su izražavale bes i tugu zbog brutalnosti kojima su izbeglice i migranti izloženi.\nPodaci organizacije Save the Children prikupljeni u Srbiji tokom prošle godine govore o tome da su deca bila uključena u svaki treći slučaj prisilnog i neformalnog vraćanja sa granica, dok je svako četvrto dete svedočilo o upotrebi nasilja od strane granične policije.\nNi jedna od porodica koje su učestvovale u istraživanju nije kao glavni razlog napuštanja zemlje porekla navela ekonomske razloge, navodi Save the Children.\nKada govore o zemljama u kojima se nalaze i potencijalnom ostanku u njima, najveći broj njih kaže da tu ne može da zamisli svoju budućnost, i da se niko nije potrudio da ih uveri u suprotno.


NOVI STRATEŠKI BOMBARDER: Rusija otkrila kada stiže “leteće krilo” | Novosti.RS\nNOVI STRATEŠKI BOMBARDER: Rusija otkrila kada stiže “leteće krilo”\n28. 01. 2019. u 21:15\nPAK DA, na kojem radi kompanija „Tupoljev“, biće subsonični avion napravljen po šemi „leteće krilo“. Slaba uočljivost predstavljaće jednu od glavnih karakteristika\nGENERALNI direktor kompanije „Tupoljev“ Aleksandar Konjihov otkrio je rokove izrade strateškog bombardera perspektivne avijacije dugog dometa (PAK DA).\n„Za pravljenje PAK DA će biti potrebno pet do sedam godina“, rekao je Konjihov.\nPročitajte još:Ruski borbeni avion presreo američki izviđački\nPAK DA, na kojem radi kompanija „Tupoljev“, biće subsonični avion napravljen po šemi „leteće krilo“. Slaba uočljivost predstavljaće jednu od glavnih karakteristika ruskog bombardera. Očekuje se da će avion moći da leti do 30 sati.\nPročitajte još:IZRAEL TESTIRA ORUŽJA: Kakva će biti uloga S-300 i „Strele 3“ na Bliskom istoku, da li je na pomolu novi rat?


Veliki mesečni horoskop za NOVEMBAR 2018. godine – lagano.info\nU nastavku saznajte šta vam ZVEZDE spremaju za mesec NOVEMBAR…\nKada j ue pitanju ljubavni život Bikova, on će u narednom mesecu biti poprilično buran. Ukoliko ste u vezi, sada je prilika da malo više obratite pažnju na to da li je to prava stvar, jer će vam se konačno neke stvari iskristalisati. Veze koje imaju budućnost, opstaće, dok ove druge bolje da prekinete što pre, jer će se krajem meseca ukazati zanimljiva prilika slobodnim Bikovima. U svakom slučaju, važno je da se što više družite i krećete među ljudima, jer su tu prilike da upoznate nekog novog, velike. To može biti preko prijatelja, ili preko kolega, zašto da ne. Bikovi koji su u braku, treba da svom partneru konačno pokažu nežnost, i porade na emotivnom životu, jer je jako važno da se partner u ovom periodu ne oseti zapostavljenim.\nU narednom mesecu, pripadnicima ovog znaka posao i karijera neće toliko biti u fokusu, koliko porodica i privatni odnosi. Ipak, i uprkos tome, ostvarićete izvestan napredak. Ta lakoća kojom obavljate svoje dužnosti, potrajaće pa skoro do kraja meseca, i na posao ćete gledati kao na zabavu, što će vas konačno rasteretiti i osloboditi briga i stresa. Pri kraju meseca ćete već morati malo više da zasučete rukave, ali će vam u tome pomoći i saradnici i kolege. Svakako, vaša ambicija će vas pokrenuti, pa vam malo više poslovnih obaveza neće previše teško pasti.\n← Pitanje koje mnoge muči, ali imamo odgovor: Zašto ste tako često gladni?\nOvih PET tajni iz svoje emotivne veze ne bi trebalo nikome da otkrivate →\nHOROSKOP: Vaga – ličnost i karakter


Tržni centar sa 16 prodavnica brendirane garderobe i besplatnim parkingom, koji će se nalaziti na prostoru nekadašnje tekstilne fabrike Crvena zvezda, Leskovčani će, kako kažu u kompaniji koja gradi objekat, dobiti na jesen. Na izgradnji centra radiće oko 500 ljudi, a posao u njemu će, nakon otvaranja, dobiti oko 200 Leskovčana.\nInvestitor je multinacionalna kompanija Poseidon group, a prema rečima direktora ove firme Džejmsa Gana, osim brendirane garderobe, građanima će biti dostupni i kafići, kao i 173 besplatna parking mesta.\n"Leskovac je grad sa povoljnim poslovnim okruženjem i zbog toga smo odlučili da naš četvrti tržni centar otvorimo ovde. Novi retail park biće otvoren na jesen ove godine. Za početak ova investicija od 10 miliona evra postaće nova destinacija za kupovinu i zabavu za kupce u južnom delu Srbije" - kaže Gan.\nPored Leskovca, takozvani retail parkovi postoje u Beogradu, Somboru i Šapcu. Osim u Srbiji, predstavništva imaju u matičnoj Velikoj Britaniji, zatim u Hrvatskoj i Bosni i Hercegovini.


Stada i Hemofarm u vlasništvu investicionih fondova - Biznis i Finansije\nHome\tVestiEkonomija\tStada i Hemofarm u vlasništvu investicionih fondova\nNemačka Stada i Hemofarm kao njen važan deo, nalaze se na pragu novog poglavlja u razvoju, a posle odluke upravnog i nadzornog odbora Stada-e da prihvate ponudu dva velika investiciona fonda Bain Capital-a i Cinven-a o preuzimaju akcija, vrednu 5,318 milijardi evra.\n„Ovo je najsnažniji investicioni ugovor koji je ikada ispregovaran u Nemačkoj“, istakao je generalni direktor i predsednik upravnog odbora Stada grupe dr Matijas Videnfels (Matthias Wiedenfels), tokom svog obraćanja zaposlenima u sedištu Hemofarma u Vršcu.\nIzlažući viziju daljeg rasta i razvoja kompanije, on je naglasio i da je navedena ponuda ojačana dodatnim ugovorom koji garantuje dalji razvoj i svih ključnih poslovnih jedinica Stada-e, među kojima je i Hemofarm kao najveći proizvođač i izvoznik lekova u Srbiji i regionu.\nTokom razgovora je naglašeno i da su Bain Capital i Cinven investicioni fondovi sa višedecenijskim svetskim ugledom, pre svega u domenu zdravstvenog sistema i farmacije, kao i da su svojim dosadašnjim investicijama uvek doprinosili daljem razvoju kompanija u koje su ulagali. „Sa njima delimo uverenje o značaju razvoja generičke industrije lekova, te želju za daljim rastom i brigu o ljudima“, zaključio je generalni direktor Stada grupe, Matijas Videnfels.\nNeposredni razgovor dr Videnfelsa sa zaposlenima mogli su posredstvom video linka uživo da prate i zaposleni u svim Hemofarmovim fabrikama i predstavništvima u jugoistočnoj Evropi.\nGeneralni direktor Hemofarma i potpredsednik Stada grupe za jugoistočnu Evropu dr Ronald Zeliger (Seeliger) naglasio je da se Hemofarm u sličnoj situaciji našao i pre deset godina kada je obavljena akvizicija od strane Stada grupe. „Ta investicija vredna više stotina miliona evra predstavljala je spoj efikasnosti nemačkog poslovanja sa znanjem i posvećenosti ljudi Hemofarma i taj je spoj uzdigao Hemofarm do nivoa regionalnog lidera u proizvodnji i izvozu lekova.“\nZeliger je podsetio da Hemofarm danas izvozi u 38 zemalja, ima više od 3.000 zaposlenih i moderne fabrike, usklađene sa najvišim međunarodnim farmaceutskim standardima, koje se nalaze u Srbiji, Crnoj Gori i Republici Srpskoj.


Prihod Komercijalne banke pet puta veći nego u istom periodu prošle godine - PKS-RPK Novi Sad\nKomercijalna banka u kojoj je država većinski akcionar završila je prvi kvartal ove godine sa prihodom od oko 1,4 milijarde dinara, što je više od pet puta bolji rezultat u poređenju sa istim periodom prošle godine, kaže predsednik Upravnog odbora te banke Vladimir Krulj.\nKrulj je naglasio da je početkom godine Komercijalna banka dobila novi menadžment, koji je, kako je naveo, uveo visoke standarde upravljanja i poslovanja, kao i transparentnost u radu, u skladu sa zakonom i bankarskim pravilima.\nUpitan da komentariše pripremu Komercijalne banke za privatizaciju, najavljenu za 2017. godinu, Krulj navodi da postoje ambiciozni razvojni planovi.\n„Ti planovi se tiču regionalne ekspanzije, lansiranja novih proizvoda pre svega u sferi digitalnog bankarstva, kao i snažne uloge u rešavanju pitanja nenaplativih kredita, a posebnu pažnju u svom razvoju, Komercijalna banka posvetiće malim i srednjim preduzećima, kao segmentu ekonomije sa velikim perspektivama rasta“, rekao je Krulj Tanjugu.\nGovoreći o nenaplativim kreditima, Krulj je rekao da je Strategija za rešavanje problematičnih kredita koju je prošle godine usvojila Vlada Srbije usmerena na unapređenje kapaciteta banaka i državnih institucija u suzbijanju ovog problema na finansijskom tržištu.\nTakođe, u fokusu je i uspostavljanje sistema koji će sprečiti njihovu akumulaciju do nivoa koji može imati negativne efekte na kreditnu aktivnost uz ugrožavanje potencijalnog ekonomskog rasta.\n„Činjenica je da je dosadašnja realizacija ove strategije zaustavila rast nivoa nenaplativih kredita, čiji je udeo oko 20 odsto ukupnih plasmana banaka“, rekao je Krulj, koji je i vanredni profesor na Univerzitetu u Luvenu (Belgija).\nPrema njegovim rečima, Komercijalna banka je veoma zainteresovana za rešavanje tog pitanja i veoma je aktivna u implementaciji vladine Strategije za njihovo rešavanje.\n„Posebno radimo na jačanju kapaciteta za smanjivanje nenaplativih kredita, želimo da izgradimo lidersku poziciju u rešavanju ovog veoma bitnog pitanja za sektor u celini. Takođe, radimo i na privlačenju investitora koji bi bili spremni da otkupljuju takve zajmove po prihvatljivim cenama“, rekao je Krulj.\nKrulj je dodao da je analiza pokazala da je Komercijalna banka visoko kapitalizovana i likvidna, iako učešće problematičnih kredita predstavlja izvor rizika u domaćem bankarskom sektoru.\nNjihov udeo, kako tvrdi, ne ugrožava stabilnost finansijskog sistema, posebno imajući u vidu pokrivenost tih kredita regulatornim rezervama.\nKrulj je podsetio da Vlada Srbije Strategiju za rešavanje nenaplativih kredita realizuje u saradnji sa MMF, Svetskom bankom i EBRD-om, i poručio da će se ta saradnja nastaviti.\nOvo je (možda) način da se godišnje UŠTEDI i 100.000 dinara\nAmerički preduzetnik Dejvid Bah (Bach) je u svojoj knjizi „Automatski milioner” otkrio jednostavan finansijski savet za sve koji žele…\nZa projekte obnovljive energije odobrili 27 miliona dinara\nPokrajinski sekretarijat za energetiku, gradjevinarstvo i saobraćaj uručio je danas deset ugovora korisnicima bespovratnih sredstava, namenjenih realizaciji projekata u…\nPutokazi za male i velike maturante\nU okviru četiri priredbe koje se sledeće nedelje održavaju na Novosadskom sajmu je i Sajam obrazovanja „Putokazi”, na kojem…\nNIS pretekao „Telekom“\nNa osnovu finansijskih izveštaja za prošlu godinu, promenjena top lista najuspešnijih domaćih preduzeća; Naftaši zaradili 16,08 milijardi dinara. Skok…\nUlaganja u Srbiju povećati za trećinu\nEkonomisti su složni u oceni da je za dostizanje održivog razvoja Srbije, i pored ekonomskih rezultata znatno boljih od…\nUZMI RAČUN I POBEDI: Danas počinje državna NAGRADNA IGRA, a evo kako da UČESTVUJETE\nNagradna igra „Uzmi račun i pobedi“, počinje zvanično danas, jer od danas građani mogu besplatno da šalju koverte sa…\nSvaki treći račun srpske firme ne plaćaju na vreme\nKompanije u Srbiji pokazuju generalno lošu praksu plaćanja, svaki treći račun se ne plaća na vreme, a nakon isteka…\nUčenje spram zahteva tržišta\nDualno obrazovanje će obezbediti sticanje znanja potrebnih svim firmama, a ne samo zanatsko obrazovanje a krajnji cilj su promene…\nZapelo oko „Azotare“\nPočela završna revizija aranžmana sa MMF, ključna tema javna preduzeća. Kreditori insistiraju na trajnom rešavanju hemijskog kompleksa.\nSuficit u kasi…


Mnistar Antić otvorio Dane energetike\nMeđunarodne dane energetike i investicija danas je na Novosadskom sajmu svečano otvorio ministar rudarstva i energetike u Vladi Republike Srbije, Aleksandar Antić.\nKako je ministar Antić istakao, Srbija, prema referentnim podacima iz 2016. godine, ima veći procenat učešća obnovljivih izvora energije od proseka Evropske unije. On je pojasnio da su ambicije velike, ali da se mora voditi računa da to bude održiv sistem, odnosno da cena energije bude adekvatna platežnoj moći građana. On je takođe istakao da je plan da u budućem periodu Elektroprivreda Srbije bolje iskoristi hidroenergetske potencijale Drine, Ibra i Morave.\nNajveći forum za inostrane i domaće projekte organizuje Novosadski sajam, uz podršku Pokrajinskog sekretarijata za energetiku, građevinarstvo i saobraćaj i RES fondacije. Novi Sad je Grad partner, dok je Zrenjanin, Grad prijatelj manifestacije.\nPrisustnima na otvaranju obratili su se i gradonačelnik Novog Sada Miloš Vučević, ambasador Kraljevine Danske u Republici Srbiji Anders Kristijan Hougord, pokrajinski sekretar za energetiku, građevinarstvo i saobraćaj Nenad Grbić i direktor Novosadskog sajma Slobodan Cvetković.\nPrema rečima pokrajinskog sekretara za energetiku, građevinarstvo i saobraćaj, Nenada Grbića, Srbija deli sa Norveškom deseto mesto u Evropi po ulaganju u izgradnju vetroparkova, a 90 odsto tih investicija je na teritoriji Vojvodine.\nEnergetika je preduslov za dovođenje novih investicija i mene kao građanina raduje da u toj oblasti imamo najveći nivo investicija – naglasio je gradonačelnik Novog Sada, Miloš Vučević. To je preduslov dalјeg razvoja i reindustralizacije države Srbije bez kojeg nema ekonomskog osnaživanja. Energetika podupire i razvoj polјoprivrede, a osim što je polјoprivredni centar, Novi Sad je i sedište najvećih energetskih kompanija kao što su NIS, Srbija gas i dobar deo postrojenja Elektroprivrede Srbije. Gradonačelnik Vučević je istakao Novosadsku toplanu, kao dobar primer kako gradska toplana može dobro da funkcioniše. To je objasnio ostvarenim prihodom od gotovo pola milijarde dinara, pritom Novosadska toplana ne dobija subvencije od Grada, a četiri puta je pojeftinila grejanje u prethodnih godinu i po dana.\nGeneralni direktor Novosadskog sajma, Slobodan Cvetković, je naglasio da značaj Dana energetike potvrđuje podrška resernog Ministarstva, Pokrajinskog sekretarijata i Grada Novog Sada. Preme njegovim rečima ove godine je više izlagača u odnosu na prethodnu, učesnici dolaze iz sedam zemalja. Kvalitetu kongresnog segmenta manifestacije doprinela je i saradnja sa RES fonadacijom, koja je od ove godine partner Novosadskog sajma na Danima energetike.


Teška nesreća - Blic Online\nTEŠKA NESREĆA NA IBARSKOJ U sudaru dva automobila poginula jedna osoba, a OSAM LJUDI JE POVREĐENO\nJedna osoba poginula je, a osam ih je povređeno u teškoj saobraćjajnoj nesreće na Ibarskoj magistrali, javljaju beogradski mediji.\nKAMION POKOSIO PEŠAKA Teška nesreća na auto-putu kod Autokomande, muškarac (40) prevezen na reanimaciju\nNa auto-putu kod Autokomande u smeru ka Šidu udaren je pešak (40).\nLekari koji su juče spasavali povređene u stravičnoj nesreći kod sela Donje Međurovo, u kojoj je poginulo pet osoba, a 27 povređeno, kažu da su prizori na licu mesta bili potresni i jezivi.\nKako je i zbog čega došlo do udesa na autoputu kod kule "Geneks" na Novom Beogradu u kojem je nastradao taksista Milomir Belić (65), a šest osoba povređeno, znaće se u narednim danima kada u tužilaštvo stignu rezultati obdukcije poginulog i veštačenja automobila koji je vozilo.\nU mestu Mostarska Vrata kod Ljubuškog sinoć se u 17.25 dogodila saobraćajna nesreća od čijih je posledica smrtno stradala 71-godišnja N. G. iz Posušja.\nTeška nesreća u Prijedoru: U sudaru autobusa i automobila povređeno 8 osoba\nŽena S. P. (33) iz Broda teško je povređena, a sedam putnika autobusa, od kojih su četiri maloletna, zadobili su lakše povrede u saobraćajnoj nesreći koja se noćas dogodila u prijedorskom naselju Tukovi, na magistralnom putu Prijedor–Sanski Most.\nTEŠKA NESREĆA NA IBARSKOJ U sudaru "audija" i kombija povređeno SEDAM LJUDI\nSedam osoba je povređeno u saobraćajnoj nesreći koja se oko 4.30 sata jutros dogodila na Ibarskoj magistrali kod Lazarevca.


Etički komitet Fife upozorio i novčano kaznio Bekenbauera\nBeta\t 17. februara 2016. 16:10\nLegendarni nemački fudbaler Franc Bekenbauer danas je novčano kažnjen, a dobio je i uozorenje Etičkog komiteta Medjunarodne fudbalske federacije (Fifa) pošto nije želeo da saradjuje u istrazi oko navodne korupcije prilikom izbora za domaćina Svetskih prvenstava 2018. i 2022. godine.\nEtički komitet Fife saopštio je da Bekenbauer nije saradjivao “uprkos ponovljenim zahtevima za njegovu pomoć” u istrazi, i kažnjen je sa 7.000 švajcarskih franaka.\nBekenbauer je tokom Svetskog prvenstva u Brazilu 2014. godine bio suspendovan na 90 dana jer nije učestvovao u istrazi, ali je suspenzija ukinuta posle 14 dana kada je pristao da odgovori na pitanja istražitelja.\nOn je bio član Izvršnog komiteta Fife kada je u decembru 2010. godine glasao da Rusija i Katar dobiju organizaciju Mundijala 2018. i 2022. godine. Bekenbauer je napustio funkciju 2011. godine.\nEtički komitet Fife naveo je da ovom prilikom nije “razmatrao navode” o Bekenbauerovoj umešanosti u skandal oko navodne kupovine glasova prilikom izbora za domaćina Svetskog prvenstva 2006. godine, koje je održano u Nemačkoj.


Вести – Страна 361 – Радио Стил\nPovodom obeležavanja Međunarodnog dana Dunava, u organizaciji Gradske opštine Kostolac , Centra za kulturu Kostolac i ekoloških društava „Zora“ i „Ekopokret“ Kostolac održana je akcija čišćenja obale Dunava (kod restorana „Dunavski dragulj“). Međunarodni dan Dunava Pročitaj ceo članak…\nTehnička škola „Nikola Tesla“sa domom učenika -Kostolac, predstavlja vodeću obrazovnu ustanovu u Braničevskom okrugu. Upotreba savremenih nastavnih metoda i podizanje kvaliteta nastave dovelo je do rezultata na brojnim takmičenjima. U poslednje vreme škola pokazuje veoma dobre Pročitaj ceo članak…\nDanas su učenici T.Š.“ Nikola Tesla “ sa domom učenika smer : elektrotehničari elektronike na čelu sa profesorkom Biljanom Popović u okviru predmeta „Elektronski pojačivači“ posetili „Radio Stil“ kako bi se upoznali sa načinom funkcionisanja elektronskog medija. Pročitaj ceo članak…\nНекатегоризовано, Вести 14/06/2016\nTehnička škola „Nikola Tesla“ sa domom učenika – Kostolac danas je bila domaćin dodele pehara i zahvalnica učesnicima turnira „Bitka na Drini“. Turnir je održan prošle nedelje u Poljoprivrednoj školi „Sonja Marinković“ – Požarevac, kao Pročitaj ceo članak…\n« 1 … 360 361 362 … 364 »


OMV nagrađuje vernost mušterija : Nadlanu.com\nOMV nagrađuje vernost mušterija\nObjavljeno 2. apr 2008. / 00:00:00\nOMV, vodeća naftna i gasna grupacija centralne Evrope, pokrenula je od juče, 1. aprila, na svih 55 benzinskih stanica širom Srbije nagradnu igru "Igraj i osvoji". Nagradna igra, kojom OMV nagrađuje vernost svojih mušterija sa preko 1.800 nagrada, trajaće puna četiri meseca - od 1. aprila do 31. jula. Najsrećniji kupac će na kraju igre kao glavnu nagradu dobiti "škodu superb". Da bi se učestvovalo u igri potrebno je sakupiti pet pečata koji se dobijaju za svakih 15 litara bilo kog goriva sipanog u putničko vozilo ili za 55 litara goriva sipanog u kamione na nekoj od OMV benzinskih stanica u Srbiji.\nTada se prilikom kupovine na kupon-kartici od prodavca na kasi dobija pečat i "kopija broj 1" fiskalnog računa, kojim se potvrđuje kupovina. Tako popunjen kupon potrebno je zajedno s "kopijom broj 1" fiskalnog računa staviti u kovertu dobijenu na bilo kojoj OMV stanici i ubaciti u jasno obeleženu kutiju, u periodu od 1. aprila do 31. jula, na nekoj od OMV benzinskih stanica. Tokom trajanja igre svakog meseca biće organizovana izvlačenja mesečnih nagrada, gde je glavna nagrada automobili "škoda fabia", kao i krstarenje Nilom za dve osobe. Fond nagradne igre obuhvata preko 1.800 vrednih nagrada. OMV mesečne nagrade izvlače se svakog 5. u mesecu za prethodni mesec, sve do 5. avgusta, kada će biti izvučena i glavna nagrada. Svi kuponi koji nisu osvojili nagrade u mesečnim izvlačenjima učestvuju u izvlačenju glavne nagrade.\nOMV je prisutan na lokalnom tržištu od 2001, sa sedištem u Beogradu. Osnovna delatnost "OMV Srbija d.o.o." je trgovina naftom i naftnim derivatima na 55 benzinskih pumpi u Srbiji, s tržišnim učešćem od devet odsto.


Prikazivanje članaka po tagu Azotara\npetak, 20. jul 2018. 18:12\nMinistar energetike Aleksandar Antić izjavio je da Vlada Srbije ima razumevanja za radnike Azotare u Pančevu, za koju će biti otvoren stečaj u avgustu, ali je istakao i da je stečaj bio iznuđen potez, jer ovakvu Azotaru, koja ima dugove iznad 200 miliona evra niko neće.\nponedeljak, 16. jul 2018. 19:08\nPančevačka "Azotara" će do sredine avgusta otići u stečaj, jer Vlada Srbije odnosno "Srbijagas" ne može više da pokriva gubitke tog preduzeća, izjavio je danas pred radnicima "Azotare" direktor "Srbijagasa" Dušan Bajatović.\nutorak, 10. jul 2018. 19:29\nPančevačka Azotara, i pored svih pokušaja da se poveća efikasnost i smanje troškovi ulaznih sirovina, ne uspeva da ostvari pozitivne rezultate zbog čega će biti sproveden stečaj, izjavio je danas ministar rudarstva i energetike Aleksandar Antić.\nsreda, 04. januar 2017. 14:42\npetak, 10. jun 2016. 08:26\nutorak, 18. avgust 2015. 21:12\nNeeksplodirane bombe na nekoliko lokacija u Pančevu\nLokacije u Pančevu na kojima se pretpostavlja da postoje neeksplodirane avio bombe i druga ubojita sredstva su na prostoru Rafinerije nafte, Luke, Petrohemije i Azotare, prema evidenciji Centra za razminiranje Republike Srbije i potiču iz vremena NATO agresije 1999. godine.\nŽeljka i Julijana: Harfa i…\nNedavno se na našoj muzičkoj sceni pojavio interesantan muzički sastav „Playade“. Ovu grupu čine Julijana…


Od raspada Sovjetskog saveza prije gotovo 25 godina, izgled ruske prijestonice se dramatično promijenio, s ozbirom na to da su priliv investicija i ekonomski rast doveli do rasprostranjene izgradnje, dok su mnoge istorijske zgrade ostavljene da propadaju ili su srušene. I dok su staljinistički soliteri u Moskvi zaštićeni, ruski aktivisti kažu da postoji opasnost od nestajanja sovjetske avangardne arhitekture iz 1920-tih, koja je nekada imala globalni uticaj.\nGrupa turista koja obilazi Moskvu preskočiće Crveni trg i Katedralu svetog Vasilija Blaženog da bi posjetila neke od manje poznatih zgrada u ruskoj prijestonici.\n"Vjerujem da je ruski konstruktivizam, avangarda najsvetliji fenomen u ruskoj arhitekturi. Mnogi ljudi se prisjećaju staljinističkog stila, ali ne i avangardnog”, kaže turista Dimitrij.\nSagrađene posle Drugog svjetskog rata, čuvene staljinističke zgrade koje dominiraju vidikom Moskve, poznate kao “Sedam sestara”, su dobro zaštićene. Međutim, ruska avangardna arhitektura iz 1920-tih godina bori se za opstanak, uprkos gobalnom uticaju na ono što je tada bio moderni, međunarodni stil.\n“Jasno je da carski stil odgovara opštem trendu i raspoloženju.Takođe odgovara klasičnoj ideji ljepote – stubovi, bogato ukrašene fasade, dok veliki dio populacije ovde nije prihvatio modernizam”, kaže direktorka avangardnog centra Aleksandra Selivanova.\nAktivisti kažu da se više vodi računa o komercijalnim interesima nego o konzervaciji. Projekat da avangardne zgrade sovjetske fabrike za proizvodnju autobomila ZiL postanu dio luksuznog kompleksa uspostavlja ravnotežu, smatraju građevinari.\n“Čak i u prvoj fazi, imamo primjere djelimičnog očuvanja, to je kuća broj osam, a zatim i potpunog očuvanja. To je obdanište, u potpunosti nova zgrada poput one koja je sada iza nas”, kaže Juri Iljin iz LSR grupe.\nGlavni moskovski arhitekta, Sergej Kuznjecov priznaje da je potreban bolji dijalog sa građanima, ali i tvrdi da su gradske vlast poboljšale očuvanje starih zgrada i da su kritike preuveličane.\n“Ako vidite šta je u poslednje vrijeme srušeno, jasno je da te stvari nisu interesantne i da nemaju status. Takođe su, u najmanju ruku, prilično kontroverzne u pogledu razgovora o njihovoj vrijednosti.”\nMeđutim, čak i Moskovljani koji ne vole sovjetski avangardni stil, kažu da ga treba očuvati uz ostale istorijske lokacije u gradu. U međuvremenu, ruska prijestonica i dalje eksperimentiše sa ultra modernom arhitekturom, dok su u toku napori da se grad učini prijatnijim za pješake.


Danas ističe rok za dostavu pisama za Železaru – Semendria\nDanas ističe rok za dostavu pisama za Železaru\n01. decembar 2014. PRIVREDA – Izvor: Agencija Beta – Investitorima zainteresovanim za kupovinu Železare Smederevo danas ističe rok za dostavu pisama o nameri da učestvuju u privatizaciji te kompanije.\nPisma treba da sadrže, osim osnovnih podataka o investitoru, i predlog indikativne cene, investicionog programa, okvirnog plana poslovanja i broja zaposlenih u Železari.\nPoziv investitorima je objavljen 31. oktobra ove godine, a najozbiljniji kupac je američki Esmark. Sa predstavnicima te kompanije razgovarao je premijer Srbije Aleksandar Vučić koji je juče izjavio da očekuje da tender za prodaju smederevske čeličane bude završen do kraja juna. Esmark planira da pokrene obe visoke peći u Železari i da sadašnju proizvodnju od 400.000 tona podigne na 2,2 miliona tona godišsnje, ulažući 400 miliona evra u narednih nekoliko godina.\nPrilikom preuzimanja Železare nijedan od oko 5.000 radnika ne bi trebalo da bude otpušten. Esmark je jedan od vodećih prerađivaca i distributera ravno-valjanog čelika i treći po veličini proizvođač čeličnih ploča u SAD.\nVlada Srbije je vlasnik Železare od februara 2012. kada ju je za jedan dolar kupila od američkog Ju-Es stila (U.S. Steel) koji se povukao zbog gubitaka. Prvi tender za prodaju Železare raspisan je aprila 2012. godine, a ruski Uralvagonzavod se jedini javio na poziv, ali nije dostavio obavezujuću ponudu. Vrednost proizvodnje Železare Smederevo je oko 340 miliona evra, a s punim kapacitetom dostigla bi 1,5 milijardi evra. Država Železari mesečno daje 8,5 do 10 miliona evra, ali to preduzeće bankama duguje 260 miliona evra, dobavljačima 120 miliona i za sirovine još 145 miliona evra. Te dugove će najverovatnije preuzeti država. zelezara\n« Smederevski policajac na rukama izneo ženu iz kuće u plamenu\nAMSS upozorava: Vetar i ledena kiša »


Kako izgleda biti pčela - Impuls\nObjavljeno: Subota, 10 Avgust 2019 09:03\nKomunikacija koja se odvija između pčela veoma je složena, i do danas nije u potpunosti shvaćena. Sastoji se iz čitavog niza modela ponašanja koji se odigravaju u košnici i van nje. Jednu od najvažnijih karika u ovom lancu informacija predstavlja plesni jezik koji je otkrio Karl fon Friš, a koji je vremenom postao jedan od najintenzivnije proučavanih oblika komunikacije među životinjama\nTekst: Ivan Umeljić - elementarium.cpn.rs\nNaše ideje i misli nisu ogledalo sveta izvan nas, već se svet zapravo “povinuje” našim saznajnim moćima. Ovo bi, u najkraćem, bilo stanovište koje je krajem 18. veka u svom najpoznatijem delu Kritika čistog uma izneo slavni nemački filozof Imanuel Kant. Ideja da je celokupna realnost prožeta našim saznajnim moćima, te da svet kakav realno jeste jednostavno nikada ne možemo spoznati, inspirisala je mnoge filozofe i naučnike, između ostalih i nemačkog biologa i mistika Jakoba fon Uekskula.\nO „svetu“ se ne može govoriti kao o objektivnoj činjenici, kao o realnosti nezavisnoj od našeg subjektivnog iskustva, pošto svaki organizam „kreira“ svoje okruženje, a okruženja ima onoliko koliko ima i različitih organizama, pa Uekskul zaključuje da pretpostavka da je ljudska percepcija sveta jedina ispravna, zapravo „greška pothranjena verovanjem u postojanje jednog jedinog sveta, u kojem su sva ostala živa stvorenja smeštena“.\nKako bi potkrepio ovakvu tvrdnju, u svojim delima često se pozivao na primere na koje je nailazio u tokom istraživanja, kao što je tobožnji „objektivni“ opis livade ili nekog drveta. U jednom, Uekskul napominje da čak i nešto naizgled tako jednostavno kao što je cvet, može za čoveka da bude ukras, za nekog insekta cevčica puna slatkog nektara, za mrava staza preko koje treba preći ili, naprosto, izvor hrane za kravu. Sa primera jednog jedinog cveta, veoma je lako videti kako se neko stablo, koralni greben, zemljište ili, još šire – livada, šuma ili okean sastoje pre od mnoštva raznovrsnih svetova nego što predstavljaju jedan jedinstveni „stvarni svet“. Sa svakim organizmom nastaje novi svet, koga Uekskul označava pojmom Umwelt (unutrašnji svet), i poredi ga sa mehurom sapunice.\nUmwelt okružuje svaki živi organizam i ograničava njegov životni prostor, on je „kao mehur sapunice koji predstavlja granicu konačnosti za neko živo biće, a samim tim i granice njegovog sveta“. Umwelt je celokupan univerzum unutar koga su sve stvari značajne i smislene za neki organizam, a izvan koga je sve ostalo nepostojeće i „skriveno u beskonačnosti“. Omiljeni primer ovog nemačkog biologa bio je opis unutrašnjeg sveta krpelja (Ixodes rhitinis). Gotovo sve iz spoljašnjeg sveta koji okružuje ženku krpelja beznačajan je za nju: mesečina, vremenske prilike, ptice, buka ili senke, naprosto, ništa od toga je se ne tiče. Ove stvari mogu pripadati Umwelt-u nekog drugog, susednog organizma koji živi u blizini krpelja, ali, same po sebi, nemaju nikakav značaj za njega. Ono što dotiče krpelja jeste čulna percepcija toplote i znoja toplokrvnih životinja kojima se ženka hrani, gde polaže jaja i gde konačno umire.\nČulni svet pčela izvanredno je prilagođen signalima koje proizvode cvetovi. Svojim jarkim bojama izdvajaju se iz šuma i zelenih listova, a pčele mogu opaziti ove boje. Cvetovi mirišu, a pčele imaju veoma razvijeno čulo mirisa. Ova zavodljiva komunikacija između insekata i biljaka započela je pre više od 100 miliona godina, i intenzivirala se nekih 40 miliona godina kasnije, u doba kenozoika, kada su cvetnice počele da prevladavaju među vegetacijom na Zemlji: biljne vrste su tada počele da „sklapaju partnerstvo“ sa odgovarajućim insektima. Milioni godina koevolucije „naštimovali“ su ove odnose između biljaka i njihovih oprašivača. Oblici i boje cvetova, njihovi mirisi, pozicija na stabljici i dnevne doze nektara koje izlučuju precizno su podešeni da privuku oprašivače. Ovi „specijalisti“, bilo da je reč o pčelama, bumbarima, mušicama ili nekoj drugoj grupi insekata, prilagodili su se da odgovore na određene vrste cvetova.\nSa izuzetkom sluha koji je kod pčela veoma slabo razvijen, one, u većoj ili manjoj meri, koriste gotovo sve ostale tehnike kao i mi, plus nekoliko dodatnih, a u mnogim slučajevima njihova čula su znatno razvijenija ili, barem, drugačija od naših. Na primer, one ne mogu videtu fokusiranu vizuelnu sliku u tri dimenzije kao što to možemo mi, već vide svet dvodimenzionalno, ali mnogo bolje detektuju pokrete, koje „razlažu usporeno“, poput mušica (zbog čega ih je veoma teško uloviti, jer mogu da „predvide“ naše namere).\nPčele mogu opaziti delove spektra koje mi ne možemo. Mnogi cvetovi imaju, za nas nevidljive, ultraljubičaste šare koje pčele koriste kao vodič prema nektaru, dok su, s druge strane, (nama) crveni cvetovi pčelama crni ili sivi (mada se ne slažu baš svi sa ovakvim stanovištem). Oči pčela sadrže tri tipa receptora za boje, sa maksimalnom osetljivošću za ultraljubičaste, plave i zelene domene spektra, a njihova izuzetna sposobnost opažanja boja optimalno je prilagođena izgledu cvetova. Međutim, to nije sve, jer pčele – kada lete – ne vide svet u boji. Prema jednoj školi mišljenja, tada im sve izgleda crno-belo, a prema drugoj zeleno-belo.\nTokom „orijentacionih letova“, koji traju svega nekoliko minuta, pčele nakratko napuštaju svoje gnezdo leteći u različitim pravcima, „mapirajući“ poziciju košnice u odnosu na okruženje: položaj Sunca, reljef i karakteristične orijentire, poput stabala, grmova i ostalih upadljivih pojava u okruženju. Kako bi pomogle mlađim pčelama da se vrate u gnezdo, starije pčele obično „stoje“ na ulazu sa otvorenom Nasonovljevom žlezdom iz koje ispuštaju i krilima raspršuju karakterističan miris geraniol.\nU nekom trenutku u poslednjih 60 miliona godina medonosne pčele došle su do dva veoma značajna „otkrića“. Prvo su uspele da svedu sadržaj vode u nektaru na 18 odsto i da ga tako obrađenog presvuku tankim slojem voska, što je omogućilo pčelinjoj zajednici da obezbedi energiju za hladne zimske dane i hranu za leglo tokom ranog proleća, kada nektara još nema u prirodi, ili ga ima, ali u nedovoljnim količinama. Drugo, neprocenjivo dostignuće pčela je što su naučile da komuniciraju putem plesova i da tako koordiniraju i koncentrišu sakupljanje neophodnih materija iz prirode sa maksimalnom efikasnošću! I sve to koristeći mozak veličine susama!\nKomunikacija koja se odvija između pčela veoma je složena, i do danas nije u potpunosti shvaćena. Sastoji se iz čitavog niza modela ponašanja koji se odigravaju u košnici i van nje. Jednu od najvažnijih karika u ovom lancu informacija predstavlja plesni jezik koji je otkrio Karl fon Friš, a koji je vremenom postao jedan od najintenzivnije proučavanih oblika komunikacije među životinjama.\nPčela koja je, recimo, otkrila rascvetalo stablo višnje vratiće se u gnezdo zajedno sa određenom količinom nektara, koji će predati pčelama zaduženim za prihvatanje zaliha, a zatim opet napustiti košnicu i vratiti se istom stablu. Sve ovo se ponavlja, i svaki put sve brže i brže, zbog toga što svakog narednog puta sakupljačica stiže do odredišta sve kraćim putem. Jednom kada bude pronašla najkraći put, što će se dogoditi, otprilike, nakon desetak letova, pčela sakupljačica počeće da „pleše“.\nNjihajući ples dobio je ime po segmentu plesnog ponašanja kada pčela stojeći na saću njiše (ili trese) svoje telo s jedne na drugu stranu, u proseku 15 puta u sekundi. Ona zatim opisuje krug i vraća se u početnu poziciju iz koje je započela njihanje, koje se ponavlja još jednom, da bi pčela ponovo prešla pun krug, ali sada u suprotnom smeru, tako da ove dve putanje posmatrane zajedno neodoljivo podsećaju na broj osam (8). Ceo plesni ciklus traje samo nekoliko sekundi, a odvija se u zoni prečnika dva do pet centimetara.\nŠta je cilj ovakvog ponašanja? Da bismo odgovorili na ovo pitanje, hajde prvo da vidimo kako bismo mi nekome pomogli da najkraćim putem stigne do odredišta. Kada nekome objašnjavate kako da stigne do određene lokacije to izgleda otprilike ovako: idi 100 m pravo ovom ulicom do zgrade x, tu skreni levo i idi pravo do druge raskrsnice, tu skreni desno i idi pravo 50 m do restorana y. Ovakav složeni skup znakova navođenja za nas ne predstavlja problem, ali daleko prevazilazi mogućnosti pčela koje imaju vrlo mali mozak. S druge strane, ovoliko složen skup znakova pčelama nije ni potreban, jer one, za razliku od nas, mogu da lete pravolinijski. U njihovom slučaju, najkraći mogući put može biti opisan pomoću ukazivanja na samo jedan smer koji vodi direktno do cilja, a ukazivanjem na dužinu puta, može se objasniti koliko je cilj udaljen.\nNakon bezbroj sati pažljivog posmatranja njihajućih plesova, Karl fon Friš je uočio da se ugao pod kojim pčele izvode ples menjao tokom čitavog dana iako su posećivale istu lokaciju sa hranom. Pored promene ugla pod kojim se ples izvodi, jedina stvar koja se menja jeste relativni položaj Sunca na nebu. Tokom svog leta, pčele pomoću svojih složenih očiju uočavaju poziciju Sunca koju po dolasku na plesni podijum „prevode“ u smer sile gravitacije, tako da trenutni pravac u kome se Sunce nalazi predstavlja vertikalnu osu, koja zaklapa određeni ugao sa pravcem u kojem se nalazi lokacija sa hranom. Ugao pod kojim plesačica izvodi njihajući ples predstavlja smer u kojem se hrana nalazi u odnosu na smer u kome se trenutno nalazi Sunce. Ukoliko je Sunce zaklonjeno zbog oblačnosti, šare polarizovane svetlosti pčelama „otkrivaju“ njegov trenutni položaj. Treba naglasiti da zahvaljujući vertikalnom položaju saća pčele mogu da izvode plesove, jer samo u tom slučaju mogu da sa zadivljujućom preciznošću pravac u kome se Sunce nalazi prevedu u vertikalnu osu. Naime, ovakav oblik komunikacije ne postoji kod socijalnih insekata kao što su bumbari, ose i većina bežaočnih pčela, jer oni ne izgrađuju vertikalno saće u gnezdu.\nNjihajući ples sadrži takođe i dragocenu informaciju o udaljenosti lokacije sa hranom od košnice koja za razliku od one o smeru nije baš uvek najpreciznija, bar nam se tako čini. U principu, što duže traje njihajuća faza plesa, pčela treba srazmerno dalje da odleti do izvora hrane. Međutim, dužina njihajuće faze proporcionalna je udaljenosti samo u prvih nekoliko stotina metara, a kako se udaljenost povećava informacija postaje sve nepreciznija. Čak i najpažljivijima je teško da posmatranjem plesa utvrde da li je neka lokacija udaljena jedan ili tri kilometara od košnice.\nSredinom pedesetih prošlog veka spekulisalo se da to čine tako što „mere energiju“ utrošenu tokom leta. Međutim, sumnja se javila kada je primećeno da se pčelinom procenom udaljenosti može manipulisati. Eš i Brns su pčelama postavili izvor hrane na 70 metara od košnice i beležili informacije o udaljenosti koje su po povratku izletnice saopštavale kroz ples. Potom su hranilicu okačili na balon i polako je podigli na visinu od 90 metara – tako da se rastojanje između košnice i hrane povećalo sa 70 na 114 metara. U skladu s tim, izletnice su trebale da signaliziraju veće rastojanje dužim trajanjem njihajuće faze plesa. Međutim, posmatranjem njihovih plesova utvrđeno je da su one „imale utisak“ da su prevalile 50 odsto kraće rastojanje, što je ukazalo da pčelin doživljaj dužine pređenog puta ne počiva na utrošku energije. Zbog toga što se pejzaž koji pčele preleću na većim visinama „pomera sporije“, Eš i Brns su zaključili da izletnice procesuiraju brzinu kojom se vizuelne konture smenjuju u oku (optički protok slika), i da povezuju to sa trajanjem puta. Kako bi potvrdili ovu pretpostavku, Šrinivasan i saradnici su tokom 2000. godine eksperimentisali sa preuveličavanjem doživljaja pređenog puta kod pčela tako što su ih trenirali da prolaze kroz uzak tunel. Naime, one su višestruko precenjivale dužinu stvarno pređenog puta, saopštavajući kroz ples svojim ukućankama da su preletele 195 metara, iako su realno prešle samo šest metara. Posmatranje ovih plesova dovodi u zabludu pčele posmatračice da su plesačice u potrazi za hranom posetile udaljene lokacije koje u stvari nikada nisu ni videle. Da rezimiramo, ukoliko pčele lete na većoj visini, pred njihovim očima prizori tla se sporije smenjuju (slično kao kada bismo mi pogledali na dole iz aviona) dok kada lete na manjim visinama, slike se smenjuju znatno brže (kao kada bismo prema tlu pogledali kroz prozor automobila), a njihov subjektivni utisak je da prelaze veće rastojanje.\nŠrinivasan i saradnici su tokom 2000. godine eksperimentisali sa preuveličavanjem doživljaja pređenog puta kod pčela tako što su ih trenirali da prolaze kroz uzak šareni tunel. Ove pčele su višestruko precenjivale dužinu stvarno pređenog puta, saopštavajući kroz ples svojim ukućankama da su preletele 195 m, iako su realno prešle samo 6 m. Naslovna strana časopisa Science (februar 2000.)


Vulin: Razovor u Briselu još nije došao do papira\nDirektor Kancelarije za Kosovo i Metohiju Vlade Srbije Aleksandar Vulin izjavio je da dijalog u Briselu još nije došao do papira, a da se o prethodnoj ponudi ne može ni pričati jer su razgovori sada počeli "od novih osnova i principa".\n"Rano je govoriti o napretku ... razgovor je težak i mučan i nemoguće je predvideti šta će se desiti do kraja, .... ovo je najmučnija runda, teška i neprijatna, razgovara se o delikatnim temama ...", rekao je Vulin za B92 u Briselu, gde je u toku osma runda dijaloga posvećena normalizaciji odnosa Beograda i Prištine.\n"Daleko je govoriti o sporazumu bez potpisa, mi smo spremni za dogovor ali nismo sami u tome, naša vlada i najveći deo javnosti imaju poverenje u pregovarački tim, a sada još više jer je u njemu i Aleksandar Vučić", rekao je Vulin.\nUpitan da li će danas, kako se spekuliše, biti postignut dogovor ali bez potpisa, i kakav je papir ponuđen Srbiji, on je rekao da "još nije bilo nikakvog papira" i da se "ništa spektakularno ne dešava".\nPrema njegovim rečima, sve o čemu se pregovaralo do sada i o čemu se sada razgovara je poznato, odnosno svi znaju ko šta hoće i ko šta ne želi.\nNa pitanje da li je današnja runda i poslednja i da li će se ona danas završiti, budući da predstavnica EU Ketrin Ešton već sutra neće biti u Briselu, Vulin je rekao "što se Srbije tiče, ovo nije poslednja runda".


NovaEnergija.net » putujsigurno putujsigurno – NovaEnergija.net\nHome Tags Posts tagged with "putujsigurno"\nRešeni da kreiraju centralno mesto gde će se okupiti zajednica putnika i turističkih agencija, grupa momaka iz Beograda kreirala je PutujSigurno – sajt namenjen ljubiteljima putovanja na kome se jednostavno mogu informisati o najnovijim ponudama, ali i o radu agencija putem koje rezervišu svoj “odmor iz snova”.\nMarketing menadžer PutujSigurno, Krsto Arsenijević, izjavio je u razgovoru za Netokraciju da je ideja za jedan ovakav projekat nastala iz ličnog iskustva osnivača. “Veliki broj prijatelja i poznanika suočio se sa sličnim problemima na putovanjima, a česta je pojava da su podaci i fotografije smeštaja neispravni i lažirani – dešavaju se problemi sa prevozom i domaćim turistima ostaje malo mesta gde mogu ostaviti svoj utisak o letovalištu”, ističe on.\nPored agencija, korisnici tj. turisti mogu pregledati i komentare drugih putnika (Izvor: PutujSigurno)\nPutujSigurno u ovom trenutku broji preko 1.200 turističkih agencija iz Srbije – organizatora putovanja i posrednika u prodaji. Svi podaci o turističkim agencijama preuzeti su sa javno dostupnih sajtova (poput APR-a, Narodne banke ili sa samih sajtova turističkih agencija), kako bi putnici na jednom mestu imali pristup svim neophodnim informacijama o agenciji sa kojom žele da putuju.\nDa nije u pitanju samo bulletin board na kome se mogu ostavljati komentari, pobrinuo se drugi deo sajta koji putnicima omogućava pretragu aktuelnih ponuda, ali i agencijama još jedno mesto na kojem mogu plasirati svoje usluge. Korisnici su u mogućnosti da pretražuju ponude na osnovu nekoliko kriterijuma, a zvezdice i ocene jasno isitču kvalitet putničkog paketa za koji se putnici odlučuju.\nSvaka agencija ima svoj profil na kome se nalaze ocene kompanije, ali i trenutno aktuelne ponude koje vode do njihovog sajta (Izvor: PutujSigurno)\nPutujSigurno.rs staje na kraj prevarama domaćih turističkih agencija was last modified: October 28th, 2015 by Žikica Milošević


Kako prodaja kompanija Nordeus i Totient može da pomogne ostalim startapima u Srbiji? | HelloWorld.rs\nKako prodaja kompanija Nordeus i Totient može da pomogne ostalim startapima u Srbiji?\nAkvizicija kompanije Nordeus od strane Take-Two Interactive za 378 miliona dolara zaokupila je pažnju svih medija u Srbiji.\nTo bi ujedno mogao biti i glavni razlog zašto je mnogima promakla još jedna velika transakcija. Kanadska kompanija fokusirana na sintetičku biologiju AbSci preuzela je vlasništvo nad platformom za razvoj lekova Totient – mada finalni detalji ove transakcije još nisu poznati.\nRad kompanije Totient bio je fokusiran na korišćenje imunog odgovora ljudskog tela na brojne bolesti kako bi identifikovala nova antitela i mete za koje bi mogla da se koriste. Cilj istraživanja je stvaranje baze antitela za nove i specifične agense.\nOvom akvizicijom, AbSci svojoj platfromi dodaje antitela i tehnologiju za određivanje meta u nadi da će unaprediti svoj rad na terapeutskom dizajnu proteina.\nDo trenutka prodaje, Totient je uspeo da rekonstruiše više od 4.500 antitela uzetih od preko 50.000 pacijenata. Mete, ili bolesti, koje je sprski tim otkrio pomoći će daljem otkrivanju novih terapija.\nAkvizicija kompanije AbSci svakako predstavlja dobre vesti za farmaceutski svet, ali i veliki podsticaj za sve startap kompanije u Srbiji jer šalje jasan signal da se njihov rad itekako prati i da ima ogromnu vrednost na globalnom nivou – iako to mnogi možda ne osećaju zbog manjka prostora za rad i razvoj u Srbiji.\nIako su detalji prilično skromni, Totient je u teoriji dobio partnera koji će mu zahvaljujući korišćenju naprednih tehnologijam veštačke inteligencije i finansijama pomoći da dodatno uanpredi i produbi svoj rad. Tu su sigurno i novčani podsticaji koji će nadgraditi strastveni rad tima u Beogradu.\nU pitanju su samo neke od najvažnijih prednosti koje zaposleni u Totientu mogu da očekuju, a tu su svakako i dalje unapređivanje korporativne kulture, pojačavnje pravnog tima, otvaranje novih izvora finansiranja i prilika da timovi podele svoje znanje i iskustvo sa ljudima iz celog sveta.\nNaravno, ove dve akvizicije nisu samo dobra vest za zaposlene u Totientu i Nordeusu, već i za sve ostale startape u Srbiji jer šalju jasnu poruku da timovi u Srbiji rade kvalitetne i atraktivne stvari koje su na radaru veliki svetksih kompanija koje žele da celu priču podignu na viši nivo.\nU slučaju da ste i vi vlasnik startapa i razmišljate o mogućnosti prodaje adekvatnom kupcu, dajemo vam nekoliko saveta koji vam mogu pomoći da u tome uspete:\nKako piše Startupgrind, postoji veliki broj poslovnih ljudi koji su osnovali startape sa jedinim ciljem da ih učine dovoljno atraktivnim za prodaju u pravom trenutku. A za veliki broj vlasnika malih i srednjih startapa, ponuda za akviziciju po pravoj ceni može se činiti kao nagrada za sav uložen trud.\nČak iako vaš originalni plan nije bio prodaja, može se javiti nekoliko događaja ili okolnosti koje će vas podstaći na ovakav potez kako bi firma nastavila da raste i razvija se.\nSvakako bi trebalo da obavite i detaljno istraživanje o kupcu kako biste bili sigurni da je zainteresovan za razvoj vašeg posla, a ne njegovu terminaciju kako bi se uklonila potencijlana konkurencija u budućnosti.\nPlaniranje unapred je ključno\nNajbolji način da se nađete u jakoj poziciji za prodaju jeste da znate u kom se pravcu vaša kompanija kreće, kao i da su zaposleni spremni za taj put.\nMnogi navode da je generalno pravilo da odvojite 18 meseci kako biste se pripremili za prodaju. To podrazumeva razvijanje veza sa čelnim kompanija koje ste identifikovali kao potencijalne kupce, kao i ulaganje maksimalnog napora u jačanje svog posla.\nKompanije koje se brzo razvijaju, poseduju ili rade na jedistvenim proizvodima ili tehnologijama, posebno one na tržištima u razvoju, predstavljaju atraktivan izbor.\nObratite pažnju na finansijsku higijenu kompanije\nMnogi startapi su u kompletnom finansijskom neredu, a to može stvoriti određene sumnje kod potencijalnih kupaca.\nFinansijsksi izveštaji predstavljaju ključ svake transakcije i određivanja vrednosti vaše kompanje.\nZato je važno da vaše knjige budu u savršenom redu.\nManji startapi bi trebalo da organizuju detaljnu reviziju finansija koju će obaviti računovođstvena firma sa velikom reputacijom – jer će se tako možda pojaviti problemi koje ćete moći da pravovremeno ispravite.\nPokažite kako će vas proizvod nastaviti da rase nakon akvizicije\nMožda trenutno nemate infrastrukturu i sve potrebne uslove da vaš proizvod ili usluga budu maksimalno iskorišćeni, ali to ne bi trebalo da vas spreči da razmišljate o svim stvarima koje vam za to nedostaju.\nNapravite dugoročne planove sa idealnim uslovima i pokažite potencijalnom kupcu kako će on pomoći da se ostvari i kako će vaš proizvod nastaviti da se razvija pod njegovim krilom.\nKada napokon dođe trenutak za ponude, ovaj odnos će vam biti dobar vodič kroz proces prezentacija potencijalnim kupcima.\nSazovite sastanak sa, recimo, 20 kompanija za koje verujete da su potencijalno zainteresovane.\nOd tog broja, drugi sastanak će se najverovatnije desiti sa njih 6, a nakon toga će ostati samo 3 ozbiljna potencijalna kupca – od kojih će barem jedan dati solidnu ponudu.\nNegativne strane prodaje\nPrilikom svake transakcije, postoji rizik da se nešto neće odigrati po planu, ili vašoj želji.\nZato je veoma važno da se na vreme zaštitite i obratite pažnju na neke od potencijalnih rizika koji vas očekuju:\nZaštitite proizvod ili uslugu na kojoj radite. Autorska prava jasno govore ko je vlasnik vašeg rada\nObratite pažnju na obećanja koja ste dali partnerima i zaposlenima i to da li ona pravilno dokumentovana\nZaštitite svoju poziciju i obratite pažnju na svaku stavku u ugovoru\nAngažujte stručne osobe od poverenja koje će vam pomoći sa papirologijom, ugovorima i stručnim jezikom. Ako je potrebno, angažujte i stručnjaka koji će voditi ceo proces prodaje.\nNe žurite sa prodajom i budite skeptični prema svemu\nDobro istražite kupca i njegove namere\nNe dozvolite da ceo proces prodaje utiče na vaše upravljanje kompanijom tako što ćete sasv svoj fokus prebaciti na drugu stranu\nProdaja startapa je proces koji se mora obaviti sa dugoročnim planovima i godinama priprema. Važno je da dobro upoznate kupca i stvorite odnos poštovanja koji će na kraju sigurno rezultovati ishodom kojem ste se nadali.


Vučić najavio velike kadrovske promene u SNS i vladi\nIzvor: Radio Televizija Vojvodine, 01.Sep.2019, 08:47\nPredsednik SNS Aleksandar Vučić najavio je danas, uoči sednice Glavnog odbora, kadrovske promene u samoj stranci i uvođenje mladih ljudi i istakao da, ukoliko stranka dobije poverenje građana i na sledećim izborima, 50 do 60 odsto sadašnjih ministara SNS više neće biti u vladi.\nTo, podvukao je Vučić, ne znači da su ti ministri radili >> Pročitaj celu vest na sajtu Radio Televizija Vojvodine << loše ili nedovoljno dobro, već je, kaže, uvek potrebna nova krv i energija, jer kad se posao radi sedam ili osam godina, dođe do toga da posao postane navika.\n"Nemam problem s tim. Videćete po listi za parlamentarne i lokalne izbore mnogo novih lica", rekao je on.\nSrbija rastrzana zbog različitih interesa velikih\nSrbija je rastrzana, jer velike sile imaju različite interese u našoj zemlji, a pošto se ne poklapaju, i ljudi u zemlji koji imaju svoje interese, vuku svaki na svoju stranu, rekao je Vučić.\nOn takođe ukazuje da nas i po pitanju Kosova i Metohije očekuje težak period i pritisci, a naivno je, ističe, nadati se nečemu zbog činjenice da je novi izaslanik SAD za Balkan Metju Palmer - srpski zet.\nVučić je, na pitanje ko i zašto radi na urušavanju sistema Srbije, rekao da svi imamo svoje zemlje i države, i da države ne moraju da rade u smislu da drugoj bude bolje.\n"Svi smo mi konkurentni. Imate i ljude koji imaju svoj interes. Velike sile imaju različite interese u Srbiji, a pošto se ne poklapaju, imate jedne koji vuku na jednu, a druge na drugu stranu. Mi zbog toga ostajemo rastrzani“, kazao je on.\n„Ne mogu da komentarišem tabloidne naslove i budale koje takve stvari govore. Biće nam mnogo teško", zaključio je on.\nVučić je rekao da se ćuti na činjenicu da neko ukrade 619 miliona evra, i da svi čekaju da neko kaže da to nije tačno, ali nema takvih reči.\nUkazao je da je Trg otvoren pre roka i da još preostaje da se ulepša.\nNaveo je da je juče bilo i problema sa svetlom, jer je Simens pobrkao „pre i posle podne“.\n„Trebaće još 15 do 20 dana da se radovi na samom trgu završe“, kazao je on.\nNa tvrdnje da siromaštvo raste, Vučić je odgovorio da se siromaštvo svake godine smanjuje za 1,5 odsto, da je prosečna plata pre tri godine iznosila 319 evra, a za dva meseca biće 510 evra.\nOsvrnuo se i na listu Bazel instituta, čiji su podaci stanju korupcije u zemljama, rekavši da je to lista koja kaže da je "Boki 13 najmanje korumpiran", jer, inače, Makedonija stoji dobro na toj listi.\nNaglasio je da je odlazak mladih veliki problem, ali to je problem koji traje od 60-tih godina kada su krenuli gastarbajteri.\n„Danas je najizraženiji u procesu globalizacije, ali je manji nego što je slučaj u članicama EU - Bugarskoj i Rumuniji. Imamo najmanju nezaposlenost jer smo podigli najviše fabrika“, kazao je Vučić.\nGlavni odbor Srpske napredne stranke (SNS) razmatraće na sednici u Beogradu izbornu platformu.\nMihajlovićeva: Svi koji su za bojkot nemaju nikakav program\nPotpredsednica Vlade i funkcionerka SNS, prof. dr Zorana Mihajlović, rekla je danas da je SNS preuzeo odgovornost da vodi državu na osnovu volje građana Srbije i da na predstojećim izborima želi da građanima pokaže ostvarene rezultate.\n“Imamo razloga da budemo ponosni na sve što smo uradili. To nisu samo izgrađeni putevi, to je i stabilnost, i politička i finansijska. S druge strane, svi oni koji razmišljaju o bojkotu mislim da nemaju program s kojim bi izašli pred građane. Kad vide da ni na jednim lokalnim izborima nemaju veću podršku građana, onda počnu da govore o bojkotu”, navela je Mihajlovićeva gostujući na RTS-u.\n“SNS je odgovorna politička partija, koja sve što radi, radi u interesu Srbije i njenih građana, i zato ćemo pred predstojeće izbore sigurno pokazati i šta smo uradili i koji su naši planovi”, rekla je Mihajlovićeva.\nRTV Pink: VUČIĆ NA IZBORNOJ SEDNICI SNS: Dok sam živ, biće VLADA NARODA, te kriminalne varijante neće da postoje! Braniću USTAV I ZEMLJU!\nBeograd -- Dok sam ja živ, samo će narod odlučivati ko će biti na vlasti, poručio je predsednik Srpske napredne stranke Aleksandar Vučić...Vučić je precizirao da neće biti nikakve tehničke vlade, već samo narodne, niti će stranci određivati kod će da vlada u Srbiji...Vučić je, na sednici...\n01.Sep.2019: Radio Televizija Vojvodine


Srpska pesnikinja i prevodilac poezije Mirjana Bulatović i pesnik iz Crne Gore Novica Đurić dobitnici su najveće ruske književne nagrade "Zlatno pero Rusije 2010", saopštilo je Udruženje književnika Srbije.\nSavez ruskih pisaca u pismu koje je poslao predsedniku UKS Srbi Ignjatoviću obavestio je da je žiri za dodelu te nagrade - posle sprovedenog međunarodnog konkursa koji je raspisao organizacioni komitet uz saradnju sa Savezom pisaca Rusije i Fondom ruske pismenosti - odlučio da nagradu u nominaciji Književni prevodi za "Najbolji književni prevodi sa ruskog jezika na srpski" (Zlatni laureat) dobije pesnikinja iz Srbije Bulatović. U ovoj nominaciji je bilo prijavljeno 55 prevodilaca uz 109 prevoda iz više od 30 zemalja.\nŽiri za dodelu nagrade "Zlatno pero Rusije", koja se dodeljuje u deset kategorija za stvaralačke sposobnosti, talenat i održavanje najbolje ruske literarne tradicije u delima iz celog sveta, dodelio je nagradu i pesniku iz Podgorice, predsedniku Udruženja novinara Crne Gore Novici Đuriću u nominaciji Poezija za pesmu "Javi mi da sam živ" (Srebrni laureat). U ovoj nominaciji je bilo prijavljeno 562 pesnika uz 2.236 pesničkih dela iz više od 30 zemalja.\nNagrada "Zlatno pero Rusije" biće svečano uručena dobitnicima u Centralnom domu književnika u Moskvi 30. oktobra.


Hocu.ba Učestvujete na 21. Susretima mladih Republike Srpske – Hocu.ba\nUčestvujete na 21. Susretima mladih Republike Srpske\nOmladinski savjet Republike Srpske, uz podršku Ministarstva porodice, omladine i sporta u Vladi Republike Srpske, organizuje republičku omladinsku manifestaciju „21. SUSRETI MLADIH REPUBLIKE SRPSKE“ koji će biti održani u Trebinju u periodu od 23. do 27. avgusta 2017. godine.\nSusreti mladih Republike Srpske su tradicionalna manifestacija koja mladim ljudima 21. put pruža mogućnost zajedničkog okupljanja, razvijanja ideja i rada na programima namijenjenim mladima, ali i druženja i zabave.\nUkoliko ste zainteresovani za učešće na manifestaciji „21. Susreti mladih Republike Srpske“ i imate između 15 i 30 godina, molimo Vas da popunjeni prijavni obrazac pošaljete najkasnije do 13. avgusta 2017. godine do 23:59 na elektronsku adresu: [email protected]\nUčesnici koji budu odabrani biće obavješteni o uslovima i pravilima učešća, kao i mogućnostima prevoza, najkasnije do 16. avgusta 2017. godine.\nZa sve dodatne informacije i pojašnjenja možete kontaktirati kancelariju i sekretarijat OSRS-a, na telefone 051-326-130 i 051-326-131 ili na elektronske adrese: [email protected] ili [email protected]\n« Poziv na audiciju za ženske uloge u dugometražnom filmu Jasmile Žbanić\nPrijave za trening kurs “Democracy in Action” u Zagrebu »


IZVJEŠTAJ O SPROVEDENOM ISTRAŽIVANJU\nO ZDRAVSTVENOM STANJU LJEKARA U REPUBLICI SRPSKOJ REPORT ON THE RESEARCH CONDUCTED WITH REGARDS TO THE HEALTH STATUS OF DOCTORS IN REPUBLIC OF SRPSKA\nPROJEKAT „ZDRAVSTVENO STANJE LJEKARA U REPUBLICI SRPSKOJ“\nMeđunarodna asocijacija doktora medicine za Jugoistočnu Evropu je, u saradnji sa Strukovnim sindikatom doktora medicine Republike Srpske, započela projekat “Zdravstveno stanje ljekara u Republici Srpskoj“ koji će se sprovesti u prvoj polovini 2013. godine. Projekat se odnosi na oko 2500 ljekara zaposlenih u javnim zdravstvenim ustanovama u Republici Srpskoj.\nCilj projekta „Zdravstveno stanje ljekara u RS“ je poboljšanje uslova za rad ljekara u javnim zdravstvenim ustanovama. Identifikovanjem problema s kojima se ljekari susreću i koji za posljedicu imaju narušavanje zdravlja, a samim tim i smanjenje efikasnosti rada ljekara (nosilaca posla u zdravstvenom sistemu) će poslužiti za donošenje mjera za ublažavanje posljedica i poboljšanje uslova rada i statusa ljekara.\nKonkretnim prijedlozima mjera prema nadležnim institucijama (koje kreiraju politiku zdravstvenog sistema u državi), a koje će biti predložene na osnovu istraživanja u javnim zdravstvenim ustanovama, otvara se put za veće učešće ljekara i profesionalnih organizacija koje zastupaju njihove interese u procesu donošenja odluka koje se tiču uslova rada i sprovođenja zdravstvene politike u javnim zdravstvenim ustanovama u Republici Srpskoj.\nDugoročni efekti ovakvog pristupa rješavanju problema s kojima se ljekari susreću će za posljedicu imati veće povjerenje samih ljekara u zdravstveni sistem i pružiti im mogućnost da aktivno utiču na poboljšanje svog statusa, umjesto sadašnjeg pasivnog odustajanja koji se najočitije ogleda u sve većem odlasku kvalifikovanih kadrova iz Republike Srpske/ BiH. Veće zadovoljstvo ljekara i manji troškovi zbog profesionalnog oboljevanja i odsustva s posla (ionako nedovoljnog broja ljekara po svjetskim standardima) će direktno uticati i na povećanje efikasnosti u pružanju usluga stanovništvu. Osim toga, to će pomoći pacijentima da bolje razumiju status i poziciju ljekara u zdravstvenom sistemu.\nOvakvim i sličnim projektima se vraća poljuljano povjerenje da su ljekari, nadležne institucije i pacijenti komponente jednog istog zdravstvenog sistema koji za interes ima pružanje kvalitietne zdravstvene zaštite stanovništvu, uz poštovanje profesije i zaštitu interesa ljekara (kao nosilaca posla) i optimalno korištenje resursa na raspolaganju.\nVREMENSKI OKVIR ZA SPROVOĐENJE PROJEKTA:\n· Priprema projekta – februar 2013.\n· Sprovođenje ankete u javnim zdravstvenim ustanovama – mart 2013.\n· Obrada podataka i izrada izvještaja – april 2013.\n· Promocija izvještaja i kontakti sa nadležnim institucijama za definisanje mjera za poboljšanje statusa ljekara u RS – od maja do septembra 2013.\n· Praćenje primjene dogovorenih mjera za poboljšanje zdravstvenog stanja ljekara – kontinuirano


Održivo tržište energije biomase uz nemačku pomoć › Made-in-Germany.rs\nU saradnji sa Nemačkom organizacijom za međunarodnu saradnju (GIZ) i uz podršku nemačkih partnera, Srbija će u naredne tri godine realizovati projekat za razvoj održivog tržišta energije biomase u našoj zemlji, čija je vrednost osam miliona eura, najavila je ministarka poljoprivrede i zaštite životne sredine Snežana Bogosavljević Bošković, nakon sastanka sa sa ministrom životne sredine, klime i energetike nemačke pokrajine Baden Virtemberg Francom Unterštelerom, prenosi agencija „Tanjug“.\nSrpska ministarka je istakla da je i ova poseta dokaz spremnosti Nemačke i njenih institucija da pomognu Srbiji u oblasti zaštite životne sredine, a jedna od tih institucija je i GIZ, koja je do sada pružila Srbiji veliku finansijsku i stručnu podršku. Ona je podsetila da su sa GIZ-om u prethodnom periodu realizovani brojni projekti, među kojima i onaj za upravljanje otpadom i otpadnim vodama.\n– Prva faza projekta je završena, a odnosi se na detaljnu analizu stanja u pet velikih srpskih opština. U drugoj fazi potrebno je razviti ekonomski isplativa rešenja koja su primenljiva u našoj zemlji – izjavila je tom prilikom ministarka poljoprivrede i ekologije.\nPredstavnici srpske i nemačke delegacije razgovarali su o mogućnostima za unapređenje dosadašnje saradnje, o budućim pravcima saradnje u oblasti zaštite životne sredine, ali i poljoprivrede i vodoprivrede i drugih oblasti koje pokriva Ministarstvo poljoprivrede i zaštite životne sredine, napomenula je Bogosavljević Bošković. Prema njenim rečima, sledeći ovakav susret dogovoren je za deveti septembar u Nemačkoj.